title: Tyttö ja laukku

text: Tyttö ja laukku ("La Ragazza con la valigia") on Valerio Zurlinin ohjaama italialais-ranskalainen romanttinen draamaelokuva vuodelta 1961. Leonardo Benvenutin, Piero De Bernardin ja Enrico Mediolin käsikirjoittamassa tarinassa 16-vuotias yläluokkainen poika (Jacques Perrin) ihastuu isonveljensä hylkäämään työväenluokkaiseen, itseään vanhempaan ja kovia kokeneeseen tanssityttöön (Claudia Cardinale).


title: Tyttö ja laukku

text: Cannesin elokuvajuhlilla "Tyttö ja laukku" toi ohjaajalleen ehdokkuuden Kultaiseen palmuun. Cardinale palkittiin roolistaan David di Donatello -palkinnolla.


title: Tyttö ja laukku

text: "Helsingin Sanomien" ensi-ilta-arvostelussa Paula Talaskivi sanoi Zurlinin näkevän maailman hieman Michelangelo Antonionin tapaan, mutta tuoreemmin ja kansanomaisemmin. Hän piti Claudia Cardinalen ja herkkäkasvoisen nuoren Jacques Perrinin roolitöitä erittäin hyvinä.


title: Tyttö ja laukku

text: "The New York Timesin" kriitikot valitsivat "Tytön ja laukun" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Vicksburg (Michigan)

text: Vicksburg on pikkukaupunki Kalamazoon piirikunnassa, Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 2 906. Vicksburg perustettiin 1871. Se on saanut nimensä John Vickersiltä, joka muutti nykyisen kaupungin alueelle 1831.


title: Anitta (laulaja)

text: Larissa de Macedo Machado (tunnetaan paremmin nimellä Anitta; s. 30. maaliskuuta 1993 Rio de Janeiro, Brasilia) on brasilialainen laulaja-lauluntekijä, näyttelijä, tanssija ja liikenainen. Hänen kansainvälistä toimintaansa hallinnoi John Shahidi Shots Studiosilta.


title: Anitta (laulaja)

text: Hän aloitti laulamisen kahdeksan vuoden iässä Honório Gurgelin kaupunginosan katolisessa kirkossa Rio de Janeirossa. Täytettyään 16 vuotta hän kävi tekniikan alan koulutuksen ja pyydettiin töihin Valelle. Anittan ladattua videon videopalvelu YouTubeen vuonna 2010 otti itsenäisen Furacão 2000 levy-yhtiön senaikainen tuottaja häneen yhteyttä ja pyysi jos voisi allekirjoittaa sopimuksen tämän levy-yhtiön kanssa. Julkaistuaan menestykseksi nousseen kappaleen "Meiga e Abusada" vuonna 2012 hän allekirjoitti sopimuksen Warner Music Brasilin kanssa seuraavana vuonna.


title: Anitta (laulaja)

text: Anitta nousi kansainväliseen suosioon vuonna 2013 julkaistuaan singlen "Show das Poderosas", joka saavutti kotimaassaan Brasil Hot 100 Airplay-listan ensimmäisen sijan. Kappaleen musiikkivideota on katsottu YouTubessa yli 130 miljoonaa näyttökertaa. Saman vuoden heinäkuussa hän julkaisi omaa nimeä kantavan debyyttistudioalbuminsa joka myi ABPD:n mukaan kolminkertaista kultaa ja platinaa. Albumia myytiin yli 170 000 kopiota. Anittan toinen studioalbumi, Ritmo Perfeito julkaistiin kesäkuussa 2014 ja se myi puolestaan 45 000 kopiota ensimmäisen kuukautensa aikana. Samana päivänä hän julkaisi myös ensimmäisen livealbuminsa nimeltään Meu Lugar. Marraskuussa 2014 hän esiintyi Latin Grammy Award, joka teki hänestä kaikkien aikojen nuorimman brasilialaisartistin joka on esiintynyt kyseisessä tapahtumassa. Vuonna 2015 hän julkaisi kolmannen studioalbuminsa nimeltään Bang, joka myi platinaa. Albumilta julkaistiin singlenä kappaleet "Deixa Ele Sofrer", "Bang", "Essa Mina é Louca" ja "Cravo e Canela".


title: Anitta (laulaja)

text: Vuonna 2013 Anitta oli artisti jonka kappaleita oli kaikista pisimpään hallitsemassa Brasilian iTunes-listan kärkeä, jonka myötä hänet valittiin Vuoden artistiksi. Anittaa äänestettiin myös Associação Paulista de Críticos de Artessa vuoden 2013 musikaaliseksi tulokkaaksi. Hän on kolminkertainen MTV Europe Music Awardin voittaja kategoriassa "Paras brasilialainen näyttelijä" ja hän oli ensimmäinen brasilialainen artisti joka on voittanut "Paras latinalaisamerikkalainen näyttelijä"-palkinnon.


title: Anitta (laulaja)

text: Vuonna 2017 aikakauslehti Billboard valitsi hänet maailman viidenneksitoista vaikutusvaltaisimmaksi artistiksi sosiaalisissa medioissa, päästen muun muassa Lady Gagan, Shakiran ja Rihannan edelle.


title: Iso Liesjärvi (Multia)

text: Iso Liesjärvi tai myös Iso Liesijärvi on Keski-Suomessa Multialla sijaitseva järvi, joka kuuluu Kokemäenjoen vesistöön.


title: Iso Liesjärvi (Multia)

text: Järven pinta-ala on 130 hehtaaria eli 1,3 neliökilometriä. Se on 2,8 kilometriä pitkä ja 850 kilometriä leveä. Järven rantaviiva on alavaa metsämaastoa, jossa painaumiin on kehittynyt soistuvaa metsää. Itäpuolella sijaitsee Heinälammen avosuo, jossa nimensä perusteella olisi ollut avoveden alue. Itäpuolella kohoaa heti Riihikangas, joka kohoaa 40 metriä järvenpintaa korkeammalle. Kauempana Heinälammen takana sijaitsevat vielä Väärävuori, Viitamäki sekä Urjaisvuori, ja järven eteläpuolella Kusinmäki. Järvessä on kartan mukaan kolme saarta, jotka ovat pieniä luotoja. Iso- ja Pieni Mäntysaari ovat maatuneet yhteen ja saarelle on rakennettu kannas, joten saari onkin nykyään niemi.


title: Iso Liesjärvi (Multia)

text: Järvi on luodattu ja siitä on julkaistu syvyyskartat. Sen tilavuus on 1,4 miljoonaa kuutiometriä eli 0,0014 kuutiokilometriä. Järven keskisyvyys on 1,1 metriä ja suurin syvyys on 2,8 metriä. Syvin kohta sijaitsee karttojen mukaan Palokärjenkallion edustalla järven eteläpäässä.


title: Iso Liesjärvi (Multia)

text: Järven rantaviivan pituus on 8,9 kilometriä ja sen lähiympäristössä on sijainnut kaksi maatilaa, joiden nykyinen peltoala on vähäinen. Rannoille on rakennettu haja-asutuksena vain muutama asunto sekä lähes 30 vapaa-ajan asuntoa. Niille johtaa tiet Vilhuskylältä alkavilta yhdystieltä 16529 ja järven länsipuolelta kiertävältä kylätieltä.


title: Iso Liesjärvi (Multia)

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma-alueella (35.67), jonka Sarajoen alueeseen (35.674) järvi kuuluu. Järven vedenpinnan korkeus on 151,9 metriä mpy.


title: Iso Liesjärvi (Multia)

text: Järvi on vesistöalueensa latva-alueita ja se saa kaiken vetensä omalta valuma-alueeltaan. Sarajoen alueella on kolme yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Rautopuron valuma-alueen alajuoksulla sijaitseva Virkolampi (2 ha) sekä Rautopuron sivuharaassa sijaitsevat Pirttilampi (5 ha) ja Pieni Pirttilampi (1 ha). Kauempaa Sarajokea myöten laskee Kalliolampi (8 ha). Sarajokeen yhtyy oikealta Ison Liesjärven laskuoja Sipipuro ja samalta puolelta Vähäjärvi (12 ha).


title: Iso Liesjärvi (Multia)

text: Järven laskuojan vesireitti jatkaa siis Sarajokena laskien Uitamonjärveen. Reitti jatkuu Pietilänjokena Sinervään ja eteenpäin Isoon Multianjärveen ja Pieneen Multianjärveen. Multianjoki laskee Tarhapäänjärven läpi ja se laskee Tarhianjokena Tarhiaan ja Keurusselkään.


title: Cumberland (Maryland)

text: Cumberland on kaupunki Alleganyn piirikunnassa, Marylandin osavaltiossa, Yhdysvalloissa. Kaupungin väkiluku oli vuoden väestönlaskennassa 20 859. Suurkaupunkialueella oli 103 299 asukasta. Kaupungin pormestarina toimii nykyisin demokraattisen puoleen Brian K. Grim.


Suunnistuksen maailmanmestaruuskilpailut 1972 pidettiin 14.–16. syyskuuta 1972 Tšekkoslovakian Staré Splavyssä. Kyseessä olivat lajin neljännet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. Henkilökohtaisen maailmanmestaruuden voittivat Norjan Åge Hadler ja Unkarin Sarolta Monspart. Miesten viestin voitti Ruotsi ja naisten viestin Suomi.


Suunnistuksen maailmanmestaruuskilpailut 1974 pidettiin 20.–22. syyskuuta 1974 Tanskan Viborgissa. Kyseessä olivat lajin viidennet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. Henkilökohtaisen maailmanmestaruuden voittivat Ruotsin Bernt Frilén ja Tanskan Mona Nørgaard. Ruotsi voitti molemmat viestit.


title: Satu Lidman

text: Satu Lidman (s. 1973) on suomalainen historioitsija, väkivaltatutkija ja tietokirjailija. Lidman väitteli tohtoriksi Itä-Suomen yliopistosta vuonna 2008. Saksankielinen väitöskirja analysoi Baijerin herttuakunnan rikosoikeusjärjestelmää, erityisesti julkista häpäisemistä 1500- ja 1600-lukujen taitteessa. Tutkimuksessaan hän on kiinnostunut erityisesti sukupuolen ja väkivallan suhteista sekä historian että ajankohtaisten yhteiskunnallisten kysymyksien näkökulmista.


title: Satu Lidman

text: Satu Lidman on toiminut Historioitsija ilman rajoja ry:n hallituksessa vuodesta 2016.


title: Swimming

text: Swimming on yhdysvaltalaisen hip-hop muusikko ja tuottaja Mac Millerin viides studioalbumi, jonka julkaisi Warner Bros. Records 3. elokuuta 2018. Albumilta on julkaistu tähän mennessä kolme singleä: "Small Worlds", "Self Care" ja "What's the Use?", jotka ilmestyivät kesän aikana.


title: Swimming

text: Pop-laulaja Ariana Grande ja McCormick erosivat pitkäaikaisen suhteen jälkeen toukokuussa 2018, joka toimi albumin sanoitusten inspiraation lähteenä. Albumin taustat ottavat inspiraatiota mm. neo soulista ja trip hopista.


title: Muskogee (Oklahoma)

text: Muskogee on kaupunki Muskogeen piirikunnassa, Oklahoman osavaltiossa, Yhdysvalloissa. Kaupungin väkiluku oli vuoden väestönlaskennassa 39 223, joka tekee siitä Oklahoman kahdeksanneksi suurimman kaupungin. Kaupungin pormestarina toimii nykyisin Bob Coburn.


title: Mansaaren englanti

text: Mansaaren englanti on Mansaarella puhuttu englannin kielen murre. Se on saanut vaikutteita saarella puhutusta kelttiläiseen kieliin kuuluvasta manksin kielestä ja myös muinaisnorjasta. Murre on nyttemmin melkein kadonnut suuren siirtolaismäärän takia.


title: Mansaaren englanti

text: Kielessä "kyllä" on "aye" (kirjaenglannissa "yes") ja lakimies "deemster" (kirjaenglannissa "judge").


title: Iso Palojärvi (Multia)

text: Iso Palojärvi on Keski-Suomessa Multialla sijaitseva järvi, joka kuuluu Kokemäenjoen vesistöön.


title: Iso Palojärvi (Multia)

text: Järven pinta-ala on 109 hehtaaria eli 1,1 neliökilometriä. Se on 2,1 kilometriä pitkä ja 1,1 kilometriä leveä. Järven lähialue on alavaa metsämaata, joka on paikoin soistunut ja se on metsähoidollisesti ojitettu. Korkeuserot ovat vähäiset lukuun ottamatta järven länsipuolella, missä sijaitsee Palojärvenkangas ja sen pitkittäinen luoteis-kaakko-suuntainen harjanne (drumliini). Järvessä on yksi luotomainen nimetön saari aivan pohjoisrannan tuntumassa. Järvestä ei ole läytettävissä luotaustietoja.


title: Iso Palojärvi (Multia)

text: Järven rantaviivan pituus on 7,5 kilometriä. Sen lähiympäristössä sijaitsee yksi maatila, jossa ei ole enää viljelytoimintaa. Rannoille on rakennettu 18 vapaa-ajan asuntoa. Niille johtaa tiet läheisen Väätäiskylän kautta kulkevilta kantatieltä 58 ja seututieltä 633. Saarijärven kuntaraja ohittaa järven 400 metrin päässä.


title: Iso Palojärvi (Multia)

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Iso Palojärven alueeseen (35.642) järvi kuuluu. Järven vedenpinnan korkeus on 175,2 metriä mpy.


title: Iso Palojärvi (Multia)

text: Järvi saa pääosan vedestään Suolamminjoen valuma-alueelta (35.643), jonka laskujoki on Suolamminjoki. Ison Palojärven alueella on kaksi yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Sirkkulampi (4 ha), joka sijaitsee kuuden kilometrin päässä, ja Hiekantakanen (8 ha), joka laskee järveen itäpuolelta Syvälahdenkankaan eteläpuolelta.


title: Iso Palojärvi (Multia)

text: Järven laskujoki on vain 50 metriä pitkä uoma Pieneen Palojärveen ja sitten Jokijärveen, josta vesireitti jatkuu Pussijokena. Reitti jatkuu Saarijärven, Kukonjoen, Vehkoojärven ja Soutujoen kautta Tarhapäänjärveen, josta on enää lyhyt matka Kerusselkään. Saarijärveen tulee pudotusta 15 metriä, ja edelleen Vehkoojärveen lisää 20 metriä. Soutujoella on pudotusta vielä 20 metriä lisää.


title: Bend

text: Bend on kaupunki Deschutesin piirikunnassa, Oregonin osavaltiossa, Yhdysvalloissa. Kaupungin väkiluku oli vuoden väestönlaskennassa 76 639, joka tekee siitä Keski-Oregonin suurimman kaupungin. Kaupungin pormestarina toimii nykyisin Casey Roats.


title: Vágur (kunta)

text: Vágurin kunta () on Färsaarten kunta, joka sijaitsee Suðuroyn saarella. Keskuspaikan Vágurin lisäksi siihen kuuluu myös Nesin kylä. Väestölaskennassa vuonna 2015 kunnan asukasluku oli 1 331.


title: Vágur (kunta)

text: Lähde


title: The Dalles

text: The Dalles on kaupunki Wascon piirikunnassa, Oregonin osavaltiossa, Yhdysvalloissa. Sen väkiluku oli vuoden väestönlaskennassa 13 620. The Dulles sijaitsee Columbia -joen varrella. Kaupungin nykyinen pormestari on demokraattisen puolueen Stephen Elliott Lawrence.


title: Ruokosjärvi (Keuruu)

text: Ruokosjärvi on Keski-Suomessa Keuruulla sijaitseva järvi, joka kuuluu Kokemäenjoen vesistöön. Se sijaitsee viisi kilometriä Keuruun kirkolta koilliseen.


title: Ruokosjärvi (Keuruu)

text: Järven pinta-ala on 109 hehtaaria eli 1,1 neliökilometriä. Se on 2,4 kilometriä pitkä ja 900 metriä leveä. Järven lähiympäristössä on sekä peltomaita että metsämaita. Alueen korkeuserot johtuvat pienistä mäistä, jotka ympäröivät järven. Luoteispäässä sijaitsee Kotimäki, länsipuolella Ronavuori sekä Taaporinvuori ja itäpuolella Hakavuori. Kotimäen huippu kohoaa 70 metriä, Taaporinvuori 50 metriä ja Hakavuori 35 metriä vedenpinnan yläpuolelle. Eteläpuolella järvelle työntyy Hakalanvuoren jarke, joka erottaa järven itäpuolisesta Poskijärvestä. Ruokosaaren eteläpuolella järvelle kurkottaa pitkä niemi, jossa sijaitsee Ruokosen maatila. Järven itärantoja seuraa harjujakso, jonka rinteet putoavat suoraan järveen. Kustaansaari ja pienet luodot sekä Kuikanniemi kuuluvat harjujakson piirteisiin. Järvestä ei ole käytössä luotaustietoja.


title: Ruokosjärvi (Keuruu)

text: Järvessä on kartan mukaan kahdeksan saarta. Suurin saari on Ruokossaari, joka on 440 metriä pitkä ja 200 metriä leveä. Sen pinta-ala on kartasta mittattuna lähes kuusi hehtaaria. Saareen on raivattu peltomaata ja sinne johtaa tie. Keskellä järven pohjoispuoliskoa sijaitsee Huvisaari, joka on 160 metriä pitkä, pyöreä Papinsaari, jonka halkaisija on 50 metriä, pyöreä Kukkosaari, jonka halkaisija on 80 metriä, ja koillisrannassa sijaitsee pitkä Kustaansaari, joka on 160 metriä pitkä, mutta 40 metriä leveä. Muuta saaret, kuten Hyttyssaari, sijaitsevat näiden saarten lähellä, mutta ovat pieniä luotoja.


title: Ruokosjärvi (Keuruu)

text: Järven rantaviivan pituus on 10 kilometriä. Järven rannat ovat pääasiassa kuivaa metsämaata ja järven pohjois- ja eteläpäissä ulottuvat pellot järven rantaan asti. Järven kiinteä asutus on haja-asutusta, josta neljä tilaa on nykyisiä tai entisiä maatiloja. Rannoille on rakennettu vielä 20 vapaa-ajan asuntoa, joista viisi sijaitsee saarissa. Niille tulee tiet järven itärantaa seuraavalta yhdystieltä 16525.


title: Ruokosjärvi (Keuruu)

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) järvi kuuluu. Järven vedenpinnan korkeus on 119,3 metriä mpy.


title: Ruokosjärvi (Keuruu)

text: Järvi saa pääosan vedestään Elämäistenjoen valuma-alueen pohjoisosan alueelta ja siitä suurin osa ohjautuu Jukojärveltä lyhyttä Tolpanjokea myöten järven pohjoispäähän. Järveen on johdettu vain muutama metsäoja. Siihen laskee myös Valkeinen (76 ha) ja Poskijärvi (29 ha).


title: Ruokosjärvi (Keuruu)

text: Järven laskujokena toimii alle 50 metrinen uoma Myllyjärveen (28 ha). Siitä vesireitti jatkaa Ilvesjokena Ilvesjärveen (31 ha) ja Elämäistenjokena edelleen Keurusselkään.


title: Klamath Falls

text: Klamath Falls on kaupunki Oregonin osavaltiossa, Yhdysvalloissa. Sen väkiluku oli vuoden väestönlaskennassa 20 840. Klamath Falls on Klamathin piirikunnan hallintokeskus. Se sai kaupunkioikeudet vuonna 1905.


title: Klamath Falls

text: Klamath Fallsin pormestarina toimii Carol Westfall.


title: Medford (Oregon)

text: Medford on kaupunki Jacksonin piirikunnassa, Oregonin osavaltiossa, Yhdysvalloissa. Sen väkiluku oli vuoden väestönlaskennassa 74 907. Suurkaupunkialueella oli 208 545 asukasta. Medfordin nykyinen pormestari on Gary Wheeler.


title: Medford (Oregon)

text: Medford sai kaupunkioikeudet 24. helmikuuta 1885.


title: Petroseliinihappo

text: Petroseliinihappo on omega-12 tyydyttymätön rasvahappo, jossa on epätavallinen "cis"-6 kaksoissidos.


title: Petroseliinihappo

text: 1909 E. Vongerichten ja A. Köhler löysivät ja selvittivät petroseliinin rakenteen. He eristivät aineen persiljasta ("Petroselinum crispum"), jonka mukaan aine on nimetty.


title: Petroseliinihappo

text: Petroseliiniä on sarjakukkaiskasveissa: suuren pitoisuuden esimerkkejä ovat persilja (76–69% petroseliiniä kaikista öljyistä), fenkoli (86–60%), korianteri (53%), selleri (51–41%), palsternakka (46%), intiankumina (48–42%), sirosudenporkkana (49–45%) ja kumina (26–17%). Lisäksi ainetta on paljon heimojen "Griseliniaceae" ja "Garryaceae" kasveissa.


title: Petroseliinihappo

text: Aineen 40 °C taitekerroin on 1.4533, 40 °C tiheys 0.87 g/cm ja "trans"-isomeerin nimi petroselaidiinihappo.


title: Bang (Anittan kappale)

text: Bang on brasilialaislaulaja Anittan kappale hänen kolmannelta, omaa nimeä kantavalta studioalbumilta. Kappaleen ovat sanoittaneet Anitta, Umberto Tavares ja Jefferson Junior. Tuottaja nimeltään Mãozinha kreditoitiin vastaavaksi tuottajaksi. Kappale julkaistiin albumin toisena singlenä 9. lokakuuta 2015. Kappaleelle on tehty myös musiikkivideo, joka on kerännyt YouTubessa yli 340 miljoonaa näyttökertaa.


title: Bang (Anittan kappale)

text: Kappale sai julkaisuhetkellään ristiriitaisia vastaanottoja musiikkikriitikoilta, jotka kehuivat kappaleen melodiaa, mutta kritisoivat "heikkoja" sanoja. "Bang" pääsi "Billboard Hot 100 Airplay Brazil"-listalla kymmenen parhaan joukkoon sekä kykeni nousemaan listoille myös Brasilian paikallisilla listoilla muun muassa Fortalezassa, Recifessä, Rio de Janeirossa, São Paulossa ja Vitóriassa. Anittan kertoman mukaan "Bang" tuo esille "askel askeleelta" tiedon siitä että miten pitää toimia jos haluaa olla samalla aaltopituudella kuin mitä joku toinen on, kommentoiden myös että tätä kappaletta voi laulaa aivan mille yleisölle tahansa, ollen, tälle, "voiton laulamista". Jonkinlaisesta parisuhteesta kertovana kappaleena "Bang" on pop ja trap-genrejä omaava kappale, jossa on vaikutteita 1970-luvun elektronisesta musiikista ja funkmusiikista.


title: Bang (Anittan kappale)

text: Kappaleeseen liittyvän musiikkivideon ohjasivat Bruno Ilogti sekä Giovanni Bianco, joiden lisäksi myös viisikymmentä muuta ammattilaista osallistui videon tuottamiseen. Tarkoituksena oli että video voisi viestiä "vahvuudesta, itsetunnosta sekä samaan aikaan myös uudesta askeleesta [Anittan] uralla."


title: Bang (Anittan kappale)

text: Yhteisö ja mikroblogipalvelu Twitterissä ilmoitettiin kampanjasta, jossa fanit voisivat saada tilaisuuden osallistua videon ensiesitysjuhlaan. Saavuttaakseen tavoitteensa heidän piti käyttää hashtagiä kappaleen nimen ja kotiosavaltion kera. Kampanjan mainostuksen aikana pääsi kehkeytymään kiistaa kun Cid, suositun brasilialaisen "Não Salvo"-komediasivuston omistaja pyysi hänen seuraajiaan mainitsemaan Acren osavaltion.


title: Bang (Anittan kappale)

text: Kappale on mukana musiikkipelissä "Just Dance 2017".


title: Is That for Me

text: Is That for Me on ruotsalaisen DJ-tuottaja Alesson sekä brasilialaislaulaja Anittan kappale. Kappaleen sanoitti Poo Bear yhdessä Alesson kanssa, joista jälkimmäinen myös tuotti kappaleen. "Is That for Me" julkaistiin singlenä 13. lokakuuta 2017 ja on osa Anittan projektia nimeltään "Check Mate", jossa hän julkaisee uuden kappaleen joka kuukausi.


title: Paradinha

text: Paradinha (Suomeksi: "Pieni tauko") on brasilialaisen laulaja-lauluntekijä Anittan kappale. Sen julkaisi Warner Music singlenä 31. toukokuuta 2017. Kappaleen ovat sanoittaneet Anitta, Umberto Tavares sekä Jefferson Junior ja sen on oletettu tulevan olemaan osana artistin tulevaa neljättä studioalbumia. Tämä on Anittan ensimmäinen espanjankielinen kappale sitten kappaleen "Sim ou Não" espanjankielisen version, jolla vierailee "Maluma". Se on dancehall-kappale latinalaisilla alagenreillä rumpujensoitosta aina elektroniseen huilun soittamiseen. Anitta seurasi Shakiran ja Enrique Iglesiasin jalanjälkiä lyömällä vetoa espanjaksi voittaakseen puolelleen 33 miljoonaa hänen kieltään puhuvaa Yhdysvaltain asukasta, jokseenkin asettamalla vaiheen julkaista musiikkia jälleen englanniksi tulevaisuudessa.


title: Indecente

text: Indecente (Suomeksi: "kohtuuton") on brasilialaislaulaja Anittan espanjankielinen kappale. Sen julkaisi Warner Music singlenä 26. maaliskuuta 2018. Kappaleen ovat sanoittaneet Anitta, DJ Yuri Martins, Bigram John Zayas, Fuego, Luyo ja Justin Quiles. Tuotannosta vastasivat puolestaan DJ Yuri Martins, DVLP ja Josh Gudwin. Kappaleelle on tehty myös Bruno Ilogtin ohjaama ja O Boticárion sponsoroima musiikkivideo, joka kuvattiin suorana livelähetyksenä laulajan 25-vuotissyntymäpäiväjuhlista.


title: Pikaluistelu talviuniversiadeissa 1970

text:
Suomalaismenestys:
500 m: 11. Pekka Halinen 43,5
1 500 m: 12. Pekka Halinen 2.22,6
5 000 m: 13. Pekka Halinen 8.29,4


title: Pikaluistelu talviuniversiadeissa 1970

text:
Suomalaismenestys:
500 m: 6. Paula Halonen 49,8
1 500 m: 7. Paula Halonen 2.37,3


title: Roswell (Georgia)

text: Roswell on kaupunki Fultonin piirikunnassa, Georgian osavaltiossa, Yhdysvalloissa. Kaupungin väkiluku oli vuoden väestönlaskennassa 88 346. Kaupungin pormestarina toimii nykyisin republikaanisen puolueen Lori Henry.


title: Polttava salaisuus

text: Polttava salaisuus ("Burning Secret") on Andrew Birkinin käsikirjoittama ja ohjaama brittiläis-saksalainen romanttinen draamaelokuva vuodelta 1988. Sen perustuu Stefan Zweigin (1881–1942) novelliin "Brennendes Geheimnis". Elokuvan pääosia näyttelevät Klaus Maria Brandauer, Faye Dunaway ja David Eberts.


title: Polttava salaisuus

text: Itävaltalaisessa terveyskylpylässä pian ensimmäisen maailmansodan jälkeen mystinen paroni (Brandauer) ystävystyy 12-vuotiaan yhdysvaltalaisen diplomaatin pojan kanssa, joka on kylpylässä äitinsä kanssa keuhko-ongelmiensa takia. Poika on aluksi mielissään sodassa vammautuneen miehen häneen kohdistamasta mielenkiinnosta, mutta vähitellen paroni alkaakin liehitellä pojan äitiä (Dunaway), ja pojassa herää vahva mustasukkaisuus. Hän karkaa kylpylästä, matkustaa Wieniin isänsä luo ja kertoo tälle kaiken.


title: Polttava salaisuus

text: Elokuva ei saanut kovin hyviä kritiikkejä. Esimerkiksi yhdysvaltalainen Roger Ebert sanoi olleensa loppua kohti jo aika pitkästynyt ja antoi elokuvalle kaksi tähteä neljästä. "The Washington Postin" Hal Hinson ei nähnyt oikein minkäänlaista kemiaa pääparin välillä.


title: Polttava salaisuus

text: Pojan roolia näyttelevä David Eberts sai Venetsian elokuvajuhlilla tuomariston kunniamaininnan.


title: Polttava salaisuus

text: Suomessa elokuvaa on esitetty ilmeisesti vain Filmnet-maksukanavalla 1990-luvun alkupuolella.


title: Polttava salaisuus

text: Kesällä 2018 Bangorin yliopiston elokuvaprofessori Nathan Abrams löysi Stanley Kubrickin ja Calder Willinghamin laatiman elokuvakäsikirjoituksen nimeltä ”Burning Secret” vuodelta 1956. Se pohjautuu samaan Stefan Zweigin novelliin kuin "Polttava salaisuus". Abrams on kommentoinut käsikirjoituksen olevan kuin käänteisversio Kubrickin myöhemmin filmatisoimasta "Lolitasta", koska siinä mies lähestyy lasta tutustuakseen paremmin tämän äitiin.


title: Bethany (Oklahoma)

text: Bethany on kaupunki Oklahoman piirikunnassa, Oklahoman osavaltiossa, Yhdysvalloissa. Sen väkiluku oli vuoden väestönlaskennassa 19 051. Bethany kuuluu Oklahoma Cityn suurkaupunkialueeseen.


title: Ratamo (televisiosarja)

text: Ratamo on suomalainen rikosdraamasarja, joka julkaistiin syksyllä 2018 C More -suoratoistopalvelussa ja esitetään televisiossa MTV3-kanavalla alkuvuodesta 2019. Sarjan pääosissa näyttelevät Samuli Vauramo, Saara Kotkaniemi sekä Jukka Puotila. Sarja pohjautuu Taavi Soininvaaran vuonna 2016 julkaistuun romaaniin "Venäläinen vieras", jonka pohjalta televisiokäsikirjoituksen on tehnyt Timo Varpio. Sarjan on ohjannut Veikko Aaltonen.


title: Ratamo (televisiosarja)

text: "Ratamon" tuotantobudjetti oli 3,4 miljoonaa euroa, josta Suomen elokuvasäätiön osuus oli 110 000 euroa.


title: Ratamo (televisiosarja)

text: Sarja alkaa siitä, kun pääministerin (es. Martin Bahne) autonkuljettaja löytyy ammuttuna. Asiaa tutkii aluksi KRP, mutta kun selviää että samalla on kadonnut myös korkeimman turvaluokituksen asiakirjoja, mukaan tulee myös Supo. KRP:n puolella tutkintaa johtaa rikoskomisario Elina Linden (es. Saara Kotkaniemi) ja Supon puolella Arto Ratamo (es. Samuli Vauramo).


title: Ratamo (televisiosarja)

text: Keskikatsojamäärä ensiesityspäivänä televisiossa


title: Banaaniboa

text: Banaaniboa ("Ungaliophis continentalis") on jättiläiskäärmeiden heimoon kuuluva käärmelaji. Se kuuluu CITES-sopimuksen liitteeseen II. Banaaniboa on väriltään harmaanruskea, ja sillä on tummia, soikeita läkkiä selkärangan kohdalla ja sen vieressä. Se voi kasvaa metrin pituiseksi. Käärmettä tavataan Chiapasin osavaltiossa Meksikossa, Guatemalassa, Hondurasissa ja Nicaraguassa.


title: Coeur d’Alene (Idaho)

text: Coeur d'Alene on kaupunki Kootenain piirikunnassa, Idahon osavaltiossa, Yhdysvalloissa. Sen väkiluku oli vuoden väestönlaskennassa 44 137. Kaupungin pormestarina toimii nykyisin Steven Widmyer. Coeur d'Alene kuuluu Spokanen suurkaupunkialueeseen.


title: Coeur d’Alene (Idaho)

text: Kaupunki on saanut nimensä Coeur d'Alene -intiaaniheimolta.


title: Neofolk

text: Neofolk on musiikillinen tyylilaji ja alakulttuuri, joka syntyi 1980-luvun Englannissa post-punk- ja industrial-piireissä. Industrialin ja post-punkin "koneellinen" ja keinotekoinen äänimaailma jäi taka-alalle ja teemoja ja soittimia lainailtiin vanhemmasta kansanmusiikista ja uudemmasta folkrockista. Osa yhtyeistä on lähempänä akustista kansanmusiikkia ja folkia, osa taas käyttää enemmän sampleja ja syntetisaattoreita. Keskeisiä varhaisia yhtyeitä olivat muun muassa Current 93, Death in June ja Sol Invictus.


title: Neofolk

text: Neofolkissa olennaista ovat esitysten sanoitukset ja teemat, jotka ovat olleet silloin tällöin poliittisesti kiistanalaisia. Sanoituksissa käsitellään usein kansallisromanttiseen sävyyn luontoa, perinteitä ja mystiikkaa ja kritisoidaan modernia elämäntapaa. Musiikkityylin levittyä Yhdistyneistä kuningaskunnista muualle Eurooppaan (Saksa, Italia, Itä-Eurooppa, Pohjois-Eurooppa) on sanoituksissa alettu käsitellä yleisesti eurooppalaisen kulttuurin rappiota, Oswald Spenglerin hengessä. Yhtyeet ovat myös käyttäneet fasismiin ja kansallissosialismiin viittaavaa kuvastoa, joskus provokatiivisesti mutta joskus myös poliittisena kannanottona. Joidenkin kappaleiden sanoituksissa viitataan kiistanalaisiin ajattelijoihin kuten Julius Evolaan ja Ernst Jüngeriin, joiden käyttämä käsite "apoliteia", vetäytyminen suorasta poliittisesta toiminnasta, usein yhdistetään alakulttuuriin. Osa yhtyeistä on äärioikeistolaisia, osa kiistää yhteytensä äärioikeistolaiseen ajatteluun tai irtisanoutuu politiikasta.


title: Megalodon (elokuva)

text: Megalodon () on vuonna 2018 ensi-iltansa saanut tieteiselokuva, jonka ohjasi Jon Turteltaub ja käsikirjoittivat Dean Geirgaris, Jon Hoeber ja Erich Hoeber. Pääosissa esiintyvät Jason Statham, Li Bingbing, Rainn Wilson, Ruby Rose, Winston Chao ja Cliff Curtis. Elokuva ilmestyi teattereihin Yhdysvalloissa 10. elokuuta 2018 ja Suomessa 31. elokuuta 2018.


title: Marie-Jean Hérault de Séchelles

text: Marie-Jean Hérault de Séchelles (20. syyskuuta 1759 Pariisi – 5. huhtikuuta 1794 Pariisi) oli Ranskan vallankumouksen aikainen poliitikko. Hänet syrjäytettiin ja teloitettiin niin sanottuna terrorin aikana.


title: Marie-Jean Hérault de Séchelles

text: Hérault de Séchelles kuului vanhaan, merkittävään ja varakkaaseen aatelissukuun. Hänen isänsä oli upseeri. Hérault de Séchelles valmistui vuonna 1777 lakimieheksi ja sai suoraan nimityksen kruunun edustajaksi Grand Châtelet’n oikeuteen, sillä hän oli päässyt kuningatar Marie Antoinetten suosioon. Vuonna 1785 hänet nimitettiin vastaavaan tehtävään ("avocat général") Pariisin parlamentissa. Vallankumouksen puhjettua hän kuitenkin osallistui Bastiljin valtaukseen vuonna 1789 ja sai myöhemmin uuden viran kassaatio-oikeuden komissaarina. Hérault de Séchelles valittiin vuonna 1791 edustajana kansalliskokoukseen ja 1792 kansalliskonventtiin. Hän liittyi jakobiiniklubiin ja äänesti vuoripuolueen mukana. Hän oli vuosina 1792–1793 useita lyhyitä kausia kansalliskokouksen ja kansalliskonventin puhemiehenä. Hän johti puhetta myös girondistivastaisen kansannousun aikana ja määräsi kansalliskonventin istunnossa 2. kesäkuuta 1793 girondistien johtajat vangittaviksi.


title: Marie-Jean Hérault de Séchelles

text: Hérault de Séchelles valittiin yhteishyvän valiokuntaan 30. toukokuuta 1793. Hän pääosin laati kesäkuussa 1793 hyväksytyn vuoden I perustuslain, joka ei koskaan astunut voimaan. Pian tämän jälkeen hän kuitenkin joutui jakobiinien sisäisen valtataistelun uhriksi. Hérault de Séchellesin ollessa loka–joulukuussa 1793 komennuksella Elsassissa Pariisissa alettiin levittää tekaistuja huhuja, joiden mukaan hän juonittelisi joko äärivasemmistolaisten hébertistien tai maanpaossa elävien rojalistien kanssa hallitusta vastaan. Hänet erotettiin yhteishyvän valiokunnasta ja muista viroistaan 29. joulukuuta. Hänet vangittiin 15. maaliskuuta 1794 sekä tuomittiin kuolemaan ja teloitettiin 5. huhtikuuta samassa yhteydessä Georges Dantonin ja tämän tukijoiden kanssa.


title: Criminal (Natti Natashan ja Ozunan kappale)

text: Criminal on dominikaanilaislaulaja Natti Natashan sekä puertoricolaislaulaja Ozunan kappale. Kappaleen ovat sanoittaneet Natasha, Ozuna, Jhay Cortez, Rafael Pina sekä Vincente Saavedra ja sen tuotannosta vastasi puolestaan Fino Como el Haze. Kappaleen julkaisi Pina Records singlenä 1. syyskuuta 2017. Kappaleelle on tehty myös musiikkivideo, joka julkaistiin videopalvelu YouTubessa 18. elokuuta 2017. Videota oli katsottu heinäkuussa 2018 yli 1,4 miljardia näyttökertaa, joka tekee siitä YouTuben kaikkien aikojen 46:ksi katsotuimman videon.


title: Pyhä Kuolema

text: Pyhä Kuolema on suomalainen neofolk-yhtye. Sen ainoa vakituinen jäsen on aiemmin Tervahäät ja Tuhat Kuolemaa Sekunnissa -yhtyeissä soittanut Mikko Pöyhönen. Yhtye on julkaissut kaksi pitkäsoittoa Anima Arctica ja Svart Records -levymerkkien kautta.


title: Yhdistyneen työtä tekevien yhteisön tukikeskus (Meksiko)

text: Yhdistyneen työtä tekevien yhteisön tukikeskus (Centro de Apoyo Comunitario Trabajando Unidos, CACTUS) on meksikolainen järjestö. Se ajaa alkuperäiskansojen itsehallintoa / itsemääräämisoikeutta Meksikossa, yhteisön vesihuoltoa, itsemääräämisoikeutta ravinnontuotantoon ja ruokaturvaa (kestävästi tuotettua, terveellistä, paikallisesti tuotettua ruokaa) ja maaperän suojelua.


text: Järjestö toimii Oaxacan osavaltiossa.


text: Järjestön puheenjohtajana toiminut Alberta "Bety" Cariño Trujillo ja hänen mukanaan ollut kansainvälinen suomalainen tarkkailija Jyri Jaakkola ammuttiin 27. huhtikuuta 2010. He olivat osallistumassa solidaarisuutta osoittavaan kulkueeseen. Kulkue oli matkalla alkuperäiskansa triquien itsehallintokunta San Juan Copalaan, jonka hallituksen armeija oli vallannut aiemmin. Järjestön oli tarkoitus tuoda elintarvikkeita aseistautuneiden ryhmien piirittämään yhteisöön.


text: Kesäkuussa 2015 kolme ihmistä oli pidätetty ja 10 epäiltyä etsintäkuulutettu. Meksikon presidentin mukaan hallitus on sitoutunut henkirikokseen syyllistyneiden tuomiseen oikeuden eteen. Carinon aviomies sekä asianajaja syyttävät, että poliittinen tahto rikosten selvittämiseen on vähäinen. Heidän mukaansa viranomaiset eivät ole suojelleet riittävästi todistajia ja uhreille oikeutta vaativaa kampanjaa ajavat ihmiset ovat saaneet uhkaussoittoja, joissa on vaadittu heitä luopumaan yrityksistä tai he kohtaisivat seuraamuksia.


title: Küsnacht

text: Küsnacht on kaupunki Sveitsissä Zürichin kantonissa. Siellä oli vuoden 2016 lopulla 14 192 vakinaista asukasta.


title: Küsnacht

text: Küsnacht sijaitsee Zürichinjärven itärannalla viitisen kilometriä Zürichstä kaakkoon.


title: Küsnacht

text: Zürichinjärven itäpuolen pääväylät kulkevat Küsnachtin kautta:


title: Küsnacht

text: Küsnacht kuuluu Zürichin seudun lähiliikennealueeseen (S-Bahn Zürich):


title: Küsnacht

text: Küsnachtista on Zürichinjärven poikki Thalwiliin on säännöllinen laivaliikenne ympäri vuoden.


title: Küsnacht

text: Küsnachtilainen jääkiekkojoukkue GCK Lions Eishockey pelaa Sveitsin toiseksi ylimmällä sarjatasolla.


title: Muskogee

text: Muskogee voi tarkoittaa seuraavia:


title: Jalkapallon II divisioonan kausi 1978

text: Jalkapallon II divisioonassa 1978 pelattiin kolmessa kahdentoista joukkueen lohkossa kaksinkertainen sarja, jonka päätteeksi lohkon voittaja nousi seuraavaksi kaudeksi I divisioonaan, ja kolme viimeistä vastaavasti putosi III divisioonaan.


title: Natti Natasha

text: Natalia Alexandra Gutiérrez Batista (s. 10. joulukuuta 1990 Santiago de los Caballeros, Dominikaaninen tasavalta), tunnetaan paremmin taiteilijanimellä Natti Natasha, on dominikaaninen laulaja-lauluntekijä. Hänellä on levytyssopimus Don Omarin omistaman Orfanato Music Groupin kanssa. Hänen debyyttialbuminsa nimeltään "All About Me" julkaistiin kesäkuussa 2012. Merkittäviksi musikaalisiksi vaikuttajikseen Natasha on maininnut muun muassa Bob Marleyn ja Jerry Riveran sekä varsinkin Lauryn Hillin, joka on edelleen yksi hänen suosikkiartisteistaan.


title: Avannaata

text: Avannaata on kunta Grönlannissa. Se perustettiin vuonna 2018 kun Qaasuitsupin kunta jaettiin Avannaataksi ja Qeqertalikiksi.


title: Qeqertalik

text: Qeqertalik on kunta Grönlannissa. Se perustettiin vuonna 2018 kun Qaasuitsupin kunta jaettiin Avannaataksi ja Qeqertalikiksi.


title: Heaven (Innan kappale)

text: Heaven on romanialaislaulaja Innan kappale. Sen julkaisi Roton digitaalisesti ladattavana singlenä 10. kesäkuuta 2016. Kappaleen ovat sanoittaneet Andreas Schuller, Leroy Clampitt, Sebastian Barac, Marcel Botezan, Laila Samulesen, Trey Campbell ja Theea Eliza Miculescu. Kappaleen tuotannosta vastasivat puolestaan Barac ja Botezan. "Heaven" on dance-pop ja tropical house-kappale, joka sai singlejulkaisunsa jälkeen musiikkikriitikoilta pääosin positiivisen vastaanoton, jotka ylistivät kappaletta korvamadoksi Lähi-Idän vaikutteilla. Vaikka kriitikot huomioivat kappaleen olevan laulettu Englanniksi, Ranskaksi ja Espanjaksi, laulaja itse sanoi kertosäkeen olevan kuitenkin laulettu kielellä jonka hän keksi levy-yhtiönsä kanssa. Vuonna 2017 "Heaven" oli ehdokkaana kolmessa eri kategoriassa Radio România Actualități Awardsissa.


title: Heaven (Innan kappale)

text: Kappaleeseen liittyvä musiikkivideo julkaistiin videopalvelu YouTubessa 7. kesäkuuta 2016, sen jälkeen kun videon teaseri oli julkaistu 3. kesäkuuta 2016. Videon kuvauksesta vastasi John Perez ja se kuvattiin Shangri-Lassa, Mauritiuksessa huhtikuussa 2016. Videolla nähdään Inna merenrannalla sijaitsevassa lomakeskuksessa hänen rakkauskumppaninsa kanssa, jota näyttelee mauritialaisnäyttelijä Olivier Phineas Boissard. Mainostaakseen singleä Inna esiintyi Mauritiuksessa ja lauloi Heavenin riisuttuina versioina romanilaisilla radiokanavilla. Kappale oli kaupallinen menestys Itä-Euroopassa, päästyään singlelistan kymmenen parhaan joukkoon Bulgariassa, Romaniassa ja Puolassa.


title: Run (Cascadan kappale)

text: Run on saksalaisyhtye Cascadan kappale. Sen julkaisi Zooland Records singlenä 27. tammikuuta 2017. Kappaleen sanoituksesta vastasi yhtyeen keulahahmo Natalie Horler ja tuotannosta puolestaan yhtyeen muut jäsenet Manuel Reuter sekä Yann Peifer. Kappaleelle on tehty myös sanoitusvideo, joka julkaistiin videopalvelu YouTubessa singlen julkaisupäivänä. Kuten edeltäjäsingle, myös tämäkään kappale ei noussut lainkaan listoille.


title: Küssnacht

text: Küssnacht (vuoteen 2004 asti virallisesti Küssnacht am Rigi) on kaupunki Sveitsissä Schwyzin kantonissa. Küssnacht koostuu kolmesta kylästä (Küssnacht, Immensee, Merlischachen) ja Haltikonin ja Seebodenalpin pikkukylistä (). Kaupungissa oli vuoden 2016 lopulla 12 512 vakinaista asukasta.


title: Küssnacht

text: Küssnacht muodostaa yksinään oman Küssnachtin hallintoalueen ().


title: Küssnacht

text: Küssnacht sijaitsee Zuginjärven ja Vierwaldstätterseen välisellä kannaksella Rigivuoren pohjoisrinteellä ja vuoren juurella runsaat 10 kilometriä Luzernista itään.


title: Küssnacht

text: Moottoritie 4 kulkee Küssnachtin kautta Zuginjärven rantaa seuraten.


title: Küssnacht

text: Immenseen kylä on rautateiden risteysasema:


title: Küssnacht

text: Küssnachtista on kesäkaudella reittilaivayhteys Luzerniin. Myös Zuginjärvellä on laivaliikennettä huhtikuulta elokuulle Arthin, Immenseen ja Zugin välillä.


title: Küssnacht

text: vuorelle, laskettelurinteet ja hotellit sijaitsevat Arthin puolella, koska Küssnachtin alueella sijaitseva pohjoisrinne on erittäin jyrkkä.


title: Andrew Birkin

text: Andrew Birkin (s. 1945) on brittiläinen elokuvakäsikirjoittaja ja -ohjaaja. Hän on ollut mukana käsikirjoittamassa muun muassa elokuvia "Kuningas Daavid" (1985, ohj. Bruce Beresford), "Ruusun nimi" (1986, ohj. Jean-Jacques Annaud), "Jeanne d’Arc" (1999, ohj. Luc Besson) ja "Parfyymi" (2006, ohj. Tom Tykwer). Birkinin omia pitkän elokuvan ohjauksia ovat "Polttava salaisuus" (1988), "Suolaa ihollamme" (1992) ja "The Cement Garden" (1992), jonka ohjauksesta hänet palkittiin parhaan ohjauksen Hopeisella karhulla Berliinin elokuvajuhlilla 1993. Birkin tunnetaan myös kirjailija J. M. Barrien tuotannon asiantuntijana.


title: Andrew Birkin

text: Birkin syntyi vuonna 1945 näyttelijä Judy Campbellin ja entisen brittiupseerin David Birkinin pojaksi. Hänen kahdesta nuoremmasta sisarestaan toinen on näyttelijä-laulaja Jane Birkin. Kotioloja on kuvattu rakastaviksi sekä luovuutta ja vapautta arvostaviksi. Andrew Birkin kävi Harrow’n poikakoulua ja kiinnostui siellä valokuvauksesta ja kaitafilmauksesta.


title: Andrew Birkin

text: Birkin aloitti elokuvauransa 20th Century Foxin Lontoon-toimiston lähettinä ja pääsi pian Stanley Kubrickin suosioon ja mentoroitavaksi. Birkin työskenteli Kubrickille elokuvan "" ja toteutumatta jääneen hankkeen "Napoleon" parissa ja eteni lähetistä kuvauspaikkajärjestäjäksi ja apulaisohjaajaksi. 1970-luvulla Birkin teki käsikirjoitus- ja taustatutkimustyötä tuottaja David Puttnamille, mutta niistäkin hankkeista suurin, natsiaiheinen "Inside the Third Reich", jäi toteutumatta.


title: Andrew Birkin

text: Birkinin ensimmäinen tuotantoon päässyt käsikirjoitus oli BBC:n kolmituntinen minisarja "The Lost Boys" (1978), joka kertoo "Peter Panin" kirjoittajasta J. M. Barriestä ja tätä inspiroineista viidestä Llewelyn Daviesin perheen pojasta. Sarja voitti Royal Television Societyn palkinnon. Birkin oli tutustunut aiheeseen jo ollessaan mukana käsikirjoittamassa "Peter Pan" -musikaalia, jonka pääosissa esiintyivät Mia Farrow ja Danny Kaye. Birkin työsti materiaalista myös kirjan "J M Barrie & the Lost Boys".


title: Andrew Birkin

text: Ohjaajana Birkin debytoi lyhytelokuvalla "Sredni Vashtar" (1981), joka perustuu Sakin eli Hector Hugh Munron tarinaan ja sai Bafta-palkinnon ja Oscar-ehdokkuuden. 1980-luvulla Birkin ohjasi myös elokuvan "Polttava salaisuus" (1988) ja toimi yhtenä elokuvan "Ruusun nimi" käsikirjoittajista. Hänen tunnetuin ja myös viimeiseksi jäänyt ohjauksensa on filmatisointi Ian McEwanin romaanista "Sementtipuutarha" ("The Cement Garden", 1992), jolla hän voitti parhaan ohjaajan palkinnon Berliinin elokuvajuhlilla 1993.


title: Playground (kappale)

text: Playground on saksalaisyhtye Cascadan kappale. Sen julkaisi Zooland Records singlenä 20. huhtikuuta 2017. Kappaleen ovat sanoittaneet Frank Bülles, Lauren Dyson, Manuel Reuter, Matt James, Pär Westerlund sekä Yann Peifer, joista viimeisin vastasi myös kappaleen tuotannosta. Kappale tehtiin ensisijassa vuoden 2017 jääkiekon maailmanmestaruuskilpailuja varten, jossa sitä käytettiin tapahtuman virallisena tunnuskappaleena.


title: Playground (kappale)

text: Kappaleelle on toteutettu myös musiikkivideo, joka julkaistiin videopalvelu YouTubessa singlen julkaisupäivänä. Videolla nähdään Cascadan keulahahmo Natalie Horler laulamassa jäähallin katsomossa ja jääkaukalossa, joista jälkimmäisessä keskellä meneillään olevaa jääkiekkoturnausta. Merkittävästä roolistaan huolimatta kappale ei päässyt missään valtiossa lainkaan singlelistoille.


title: Näsijärwi

text: S/S Näsijärwi oli puurunkoinen höyryhinaaja, joka purjehti Näsijärvellä. Laiva on rakennettu vuonna 1874 ja sen hylky on Näsijärven pohjalla. Se on rakennettu Tampereella ja sillä on samannäköinen matkustajaliikenteessä ollut sisarlaiva s/s Tampere, jonka kansi on toisenlainen. Näsijärwi oli Rosenlewin käytössä 10 vuotta, ja sen tilalle rakennettiin metallirunkoinen S/S Näsijärvi. Kun Santalahden rantaa täytetään, hylky jää täyttömaan alle, joten se pitää dokumentoida tarkkaan rakentajan kustannuksella.


title: V Instagram sam ti lyubima

text: V Instagram sam ti lyubima on bulgarialaisen pop-folk-laulajan Tatyanan single


title: Näsijärvi (täsmennyssivu)

text: Näsijärvi on muun muassa seuraavia:


title: Back for Good (Cascadan kappale)

text: Back for Good on saksalaisyhtye Cascadan kappale. Sen julkaisi Zooland Records singlenä 20. heinäkuuta 2018. Kappaleen ovat sanoittaneet Andres Ballinas, Manuel Reuter ja Yann Peifer, joista kaksi jälkimmäistä myös tuottivat sen. Sanoituksiltaan kappale kertoo yhtyeen keulahahmo Natalie Horlerin suhteesta entisen miesystävänsä kanssa, jonka kanssa hän "yritti kovasti pysyä yhdessä", johon laulaja on kuitenkin kappaleen julkaisuhetkellä todennut tilanteen olevan paremmin kun on vain ollut omillaan. Kappaleelle on toteutettu myös virallinen sanoitusvideo, joka julkaistiin videopalvelu YouTubessa singlen julkaisupäivänä.


title: Yihwa (hahmo)

text: Wanyihwa Trakantapathawi, lempinimeltään Yihwa on naispuolinen päähenkilö Thai draamoista Bad Romance ja Together With Me, jota näyttelee Thai-Kiinalainen näyttelijätär Maengmum Pimnitchakun Bumrungkit.


title: Yihwa (hahmo)

text: Yihwa on kaunis sinkku yliopisto opiskelija jonka pääaine on arkkitehtuuri. Yihwa uskoo, että hän ei tarvitse poikia elämässään, sillä hän voi selviytyä ilman heitä, ja uskoo, että pojat ovat kuin iPhone puhelimet eli vain koristekäyttöön.


title: Yihwa (hahmo)

text: Hänellä on 3 parasta ystävää; Being, Dewey ja Fai. Hän hengaa heidän kanssaan koko ajan yliopistossa sekä vapaa-ajalla. Korn on myös yksi Yihwan rakkaista kavereista. Yihwa on auttanut Kornia tulemaan ulos kaapista ja auttanut saamaan Kornin ja hänen parhaan kaverinsa, Knockin yhteen. Korn ja Knock antoivat Yihwalle lempinimen "Anoppi", koska hän on aivan kuin huolissaan oleva nalkuttaja äiti noille kahdelle pojalle.


title: Yihwa (hahmo)

text: Melkein mitään ei tiedetä Yihwan vanhemmista tai perhetaustasta, mutta voimme olettaa, että hän tulee varakkaasta perheestä, sillä hän käyttää usein merkkikäsilaukkuja ja muodikkaita asuja.


title: Yihwa (hahmo)

text: Eräänä päivänä, kun Yihwa meni hänen parhaan ystävänsä Kornin ylioppilasasuntolaan, joka juhli vuosipäivää kumppaninsa Knockin kanssa, hän tapaa Kornin ystävän, Chon, joka rakastuu Yihwaan ensi silmäyksellä.


title: Yihwa (hahmo)

text: Mutta Yihwa ei tunne samaa viehätystä Chohin, sen sijaan hän ajattelee, että Cho on homo ja että hän haluaa yhteen Knockin kanssa. Tämän päivän jälkeen Cho alkaa tavoitella Yihwaa, mutta hänellä on vaikeuksia yrittää miellyttää Yihwaa ja kokee monia ylä- ja alamäkiä ennen kuin hän pääsee läheiseksi Yihwan kanssa.


title: Yihwa (hahmo)

text: Yihwa rakastaa muotia ja haluaa aina näyttää hyvältä, joten hänen tyylinsä muuttuu paljon sarjan aikana.


title: Yihwa (hahmo)

text: Hän on 1. vuoden yliopisto-opiskelija Together With Me sarjassa ja 2. vuoden opiskelija Bad Romance sarjassa.


title: Yihwa (hahmo)

text: Bad Romance:issä Yihwalla on harteille ulottuvat tummanruskeat kiharretut hiukset, sekä ruskeat silmät ja pitkät ripset, kun taas Together With Me:issä pitkät aaltoilevat vaaleat hiukset, jotka myöhemmin sarjassa muuttuvat ruskeiksi.


title: Yihwa (hahmo)

text: Yihwa käyttää usein yliopisto uniformua, joka koostuu valkoisesta kauluspaidasta ja mustasta hameesta (joko pitkä tai lyhyt), Yihwalla on myös melkein aina todella korkeat korkokengät.


title: Yihwa (hahmo)

text: Hänen meikkinsä on yleensä melko rohkea. Hän rakastaa käyttää punaista huulipunaa, mustaa kajaalia, aurinkopuuteria, poskipunaa ja vähän jotain beesi, vaaleanruskeaa luomiväriä. Illemmalla hän suosii tummempaa huulipuna väriä.


title: Yihwa (hahmo)

text: Hän rakastaa myös koruja ja koristeita. Hänellä on aina kultainen sormus vasemmassa keskisormessa sekä musta kello ranteessa. Yihwa myös lakkaa kyntensä aina punaisella värillä.


title: Yihwa (hahmo)

text: Vaikka Yihwa on erittäin söpö ja siro, hän on myös erittäin nenäkäs ja voi muuttua todella ilkeäksi. Hänellä oli suuri muutos hänen luonteessaan lukiossa, kun hän sai selville turvakameroiden avulla, että hänen "paras ystävänsä", Mydear sabotoi häntä, kun Mydear sai tietää, että hänen ihastus, France on ihastunut Yihwaan eikä häneen. Tämän seurauksena Yihwa kaatoi keiton Mydearin päähän ja läimäsi hänen kasvojaan kahdesti sekä potkaisi häntä kasvoihin niin pahasti, että Mydear joutui kauneusleikkaukseen.


title: Yihwa (hahmo)

text: Toisaalta, jos olet yksi hänen parhaista ystävistään, hän on kuin enkeli sinulle. Yihwalla on kultainen sydän ja hän on erittäin uskollinen.


title: Yihwa (hahmo)

text: Yihwa on osoittautunut melko vahvaksi, hän on jo hakannut Mydearin ja Tanguyn sekä muutamia roistoja, jotka ovat yrittäneet hipelöidä häntä.


title: Yihwa (hahmo)

text: Yihwa osaa myös tanssia, hän voitti pari tanssikilpailun Jamesin kanssa (palkinto oli tarroja joiden avulla sai oikeuden parkkeerata koulun jokaiseen tiedekuntaan).


title: Olavi Heinonen (uimahyppääjä)

text: Olavi Mikael Heinonen (20. syyskuuta 1921 Helsinki – 19. toukokuuta 1992 Helsinki) oli suomalainen uimahyppääjä.


title: Olavi Heinonen (uimahyppääjä)

text: Helsingin Uimareita edustanut Heinonen kilpaili Helsingin kesäolympialaisissa 1952, missä hän sijoittui 3 metrin ponnahduslaudalla 29:nneksi. Heinonen saavutti Pohjoismaiden-mestaruuskilpailuista hopeaa vuonna 1952. SM-kilpailuista hän voitti kultaa ponnahduslaudalla vuosina 1943 ja 1946 sekä hallimestaruuden vuonna 1955. Hän voitti myös Suomen suurkisoissa vuonna 1947.


title: Olavi Heinonen (uimahyppääjä)

text: ”Olli” Heinonen teki työuransa oman leipomoliikkeensä toimitusjohtajana. Hän kuoli 70-vuotiaana Helsingissä 19. toukokuuta 1992.


title: Raija Simola

text: Raija Annikki Sivander (o.s. Simola, s. 28. huhtikuuta 1930 Lahti) on suomalainen kilpauransa päättänyt telinevoimistelija.


title: Raija Simola

text: Lahtelaislähtöinen Simola kilpaili Helsingin kesäolympialaisissa 1952, missä hän sijoittui yhteisvoimistelussa viidenneksi ja joukkuekilpailuissa 13:nneksi. Telineillä hän oli 8-ottelussa 127:s, permannolla 103:s, eritasonojapuilla 118:s ja hypyssä sekä puomilla 127:s.


title: Raija Simola

text: Voimistelunohjaajana työskennellyt Simola esiintyi Lahdessa vuonna 1978 pidettyjen hiihtolajien MM-kilpailujen avajaisissa ja päättäjäisissä. Hän oli Lahden Moderni Voimistelu- ja Lahden Taitoluistelijat -urheiluseurojen perustajajäsen.


title: Mambain kieli

text: Mambain kieli on Itä-Timorin mambaiden puhuma kieli. Kielestä käytetään myös nimiä mambae ja manbae.


title: Ilmari Haimi

text: Ilmari Haimi (6. maaliskuuta 1908 Lappee, Suomen suuriruhtinaskunta – 13. heinäkuuta 1979 Ypäjä) oli suomalainen ratsastaja.


title: Ilmari Haimi

text: Haimi kilpaili Helsingin kesäolympialaisissa 1952, missä hän sijoittui kenttäratsastuksen yksilökilpailussa 32:nneksi. Hän kilpaili myös joukkuekilpailussa, jonka Suomi keskeytti. Kenttäkilpailussa hän voitti Suomen mestaruuden vuonna 1953.


title: Ilmari Haimi

text: Haimi työskenteli vääpelinä ja Ypäjällä ratsastusvalmentajana sekä hevosten kouluttajana. Hän kuoli Ypäjällä 71-vuotiaana 13. heinäkuuta 1979.


title: Ville Virkkunen

text: Ville Valtteri Virkkunen (s. 25. helmikuuta 1976 Alahärmä) on suomalainen teatteriohjaaja ja näytelmäkirjailija. Virkkunen on viime vuosina kirjoittanut ja ohjannut paljon musiikkiteatteria, mm. Jaakko Teppo -musikaalin Onnen kerjäläiset ja Esa Pakarinen 100v -juhlavuoden esityksen Rillumarei revyy ja Mikko Alatalon musiikkiin pohjautuvan Ihmisen ikävä toisen luo - musikaalin. Virkkunen haluaa kirjoittajana tehdä viihdettä, jossa yhdistyy itku ja nauru. "Jotkut ovat nimittäneet minua rillumareimieheksi, ja sitä minä olen koko sydämelläni, ja ylpeä siitä.". Virkkunen on kirjoittanut ja dramatisoinut noin 35 näytelmää ja ohjannut noin 50 näytelmää.


title: Ville Virkkunen

text: Virkkunen on mukana politiikassa Espoon kulttuurilautakunnassa Kokoomuksen edustajana. Tämän lisäksi hän on työskennellyt kansanedustaja Sanna Lauslahden avustajana eduskunnassa 2015-2018 ja kansanedustaja Kaj Turusen avustajana huhtikuusta 2018 alkaen. Hän on Suomen Teatteriohjaajat ja dramaturgit ry:n hallituksen jäsen 2016- ja Teatteri- ja mediatyöntekijäliiton Temen hallituksen jäsen vuodesta 2018.


title: Ville Virkkunen

text: Virkkunen juonsi yhdessä kansanedustaja Sanna Lauslahden kanssa Radio Ravussa ohjelmaa Ytimessä - Lauslahti & Virkkunen vuonna 2015.


title: Ville Virkkunen

text: Ville Virkkunen julkaissut kaksi runokirjaa, Karumaa (2018) ja Arjen harmaa valo (2019).


title: Veikko Vartiainen

text: Toimi Veikko Vartiainen (20. elokuuta 1913 Tampere, Suomen suuriruhtinaskunta – 11. tammikuuta 1981 Helsinki) oli suomalainen upseeri ja ratsastaja.


title: Veikko Vartiainen

text: Vartiainen kilpaili Lontoon kesäolympialaisissa 1948, missä hän keskeytti esteratsastuksen yksilökilpailussa, ja Helsingin kesäolympialaisissa 1952, missä hänet hylättiin kenttäratsastuksen maasto-osuudella. Vartiainen voitti kenttäkilpailun SM-kultaa vuonna 1951 ja Suomen suurkisojen kultaa vaativassa A-luokassa vuonna 1947.


title: Veikko Vartiainen

text: Vartiainen työskenteli sotilaana: hän oli eversti, komendantti, Kaartin pataljoonan komentaja ja aliupseerikoulun johtaja. Hän toimi myös ratsastuksen kansallisen lajiliiton valtuustossa vuosina 1945–1952. Vartiainen kuoli Helsingissä 67-vuotiaana 11. tammikuuta 1981.


title: Bad Romance (televisiosarja)

text: Bad Romance (; Dtok Loom Hua Jai Yai Bpee Saht) on 2016 julkaistu thaimaalainen romanttinen komediasarja, jonka julkaisi PPTV HD, TV Thunder ja Line TV. Se esitettiin maanantaisin ja tiistaisin klo 19.30-21.00 (Bangkok Standard Time) televisiossa ja ilmestyy klo 22.00 Line TV: llä samana päivänä. Sarja perustuu samannimiseen novelliin. Sarja sisältää yhteensä 13 jaksoa, joiden keskimääräinen kesto on 75 minuuttia. Sarja julkaistiin 18. heinäkuuta 2016 ja päättyi 5. syyskuuta 2016. Sarja kertoo tarinan ihmisjoukosta, jotka tapasivat ja ovat tulleet ystäviksi, ja miten he käsittelevät tunteita toisiaan kohtaan.


title: Bad Romance (televisiosarja)

text: Sarjassa on kaksi pääparia. Ensimmäinen on poika-tyttö (tai "hetero") pari Cho ja Yihwa, keitä näyttelee Tomo Visava Thaiyanont ja Maengmum Pimnitchakun Bumrungkit. Toinen on poika-poika (tai "homo) pari Korn ja Knock, keitä näyttelee Max Nattapol Diloknawarit ja Tul Pakorn Thanasrivanitchai.


title: Bad Romance (televisiosarja)

text: Samaan tapaan kuin muissa thaimaalaisissa draamoissa, on myös muita pareja ja näyttelijöitä, jotka tuovat elämää sarjaan. Suurin osa kohtauksista on kuvattu yliopistossa ja asuntoloissa, joissa he asuvat.


title: Bad Romance (televisiosarja)

text: Sarja on saanut positiivisia viitteitä ei pelkästään Thaimaasta, mutta myös tietyissä yhteisöissä Filippiineillä, Vietnamissa, Kambodžassa, Japanissa ja Singaporessa.


title: Bad Romance (televisiosarja)

text: 13-jaksoinen esiosa, joka keskittyy Korn ja Knock pariin ja siihen, miten he tapasivat ja rakastuivat, nimeltään "Together With Me", on ilmoitettu ja julkaistiin elokuussa 2017.


title: Bad Romance (televisiosarja)

text: Yihwa on kaunis sinkku yliopisto opiskelija jonka pääaine on arkkitehtuuri. Yihwa uskoo, että hän ei tarvitse poikia elämässään, sillä hän voi selviytyä ilman heitä, ja uskoo, että pojat ovat kuin iPhone puhelimet eli vain koristekäyttöön.


title: Bad Romance (televisiosarja)

text: Kuitenkin eräänä päivänä, kun Yihwa meni hänen parhaan ystävänsä Kornin ylioppilasasuntolaan, joka juhli vuosipäivää kumppaninsa Knockin kanssa, hän tapaa Kornin ystävän, Chon, joka rakastuu Yihwaan ensi silmäyksellä.


title: Bad Romance (televisiosarja)

text: Mutta Yihwa ei tunne samaa viehätystä Chohin, sen sijaan hän ajattelee, että Cho on homo ja haluaa yhteen Knockin kanssa. Tämän päivän jälkeen Cho alkaa tavoitella Yihwaa, mutta hänellä on vaikeuksia yrittää miellyttää Yihwaa ja kokee monia ylä- ja alamäkiä ennen kuin hän pääsee läheiseksi Yihwan kanssa.The Person Who's Sad Probably Isn't You (Thai: คนที่เสียใจคงไม่ใช่เธอ) by Pete Pitipong


title: Bad Romance (televisiosarja)

text: The Person Who's Sad Probably Isn't You (acoustic cover version) by Tul Pakorn Thanasrivanitchai


title: Birkin

text: Birkin tarkoittaa seuraavia:


title: The Republia Times

text: The Republia Times on Lucas Popen tekemä huhtikuussa 2012 julkaistu ilmainen selaimella pelattava peli. Pelissä pelaaja on The Republia Times -nimisen sanomalehden päätoimittaja, jonka tehtävänä on valita lehdessä julkaistavat artikkelit. Lehti ilmestyy kuvitteellisessa Republian valtiossa.


title: Bob Bass

text: Robert Eugene ”Bob” Bass (28. tammikuuta 1929 Tulsa, Oklahoma – 17. elokuuta 2018 San Antonio, Texas) oli yhdysvaltalainen koripallojohtaja ja -valmentaja. Bass valmensi NBA:ssa ja ABA:ssa ja toimi pitkään San Antonio Spursin sekä Charlotte/New Orleans Hornetsin general managerina. Hän voitti n palkinnon kahdesti.


title: Bob Bass

text: Bass valmensi ABA:ssa 1960- ja 1970-luvuilla. Vuonna 1974 hän siirtyi ABA-joukkue San Antonio Spursin päävalmentajaksi. Vuodesta 1976 lähtien Spurs pelasi NBA:ssa, ja Bass toimi tulevina vuosina seurassa apu-, sijais- ja päävalmentajana. Hän oli myös Spursin general manager vuosina 1979–1994 vaikuttaen myönteisesti muun muassa George Gervinin uraan ja toimi myös Charlotte/New Orleans Hornetsin general managerina vuosina 1995–2004. Bass voitti n palkinnon Spursissa vuonna 1990 ja Hornetsissa vuonna 1997. Hän kuoli infarktiin kotonaan San Antoniossa 89-vuotiaana 17. elokuuta 2018.


title: Álvaro Soler

text: Álvaro Tauchert Soler (s. 9. tammikuuta 1991 Barcelona) on espanjalainen laulaja ja lauluntekijä. Soler tunnetaan parhaiten kansainvälisesti julkaisemistaan menestyssingleistä "El mismo sol" (2015), "Sofia" (2016) ja "La Cintura" (2018). Hänen ensimmäinen studioalbuminsa on nimeltään "Eterno Agosto" (2015). Solerilla on espanjalais-saksalainen perhetausta.


title: Hope Sandoval

text: Hope Sandoval (s. 24. kesäkuuta 1966) on yhdysvaltalainen laulaja-lauluntekijä, joka tunnetaan yhtyeistä Mazzy Star ja Hope Sandoval & the Warm Inventions.


title: Hope Sandoval

text: Hope Sandoval varttui Los Angelesissa meksikolais-amerikkalaisessa perheessä. Vuonna 1987 hän alkoi laulaa Opal-yhtyeessä, jonka nimeksi vaihtui myöhemmin Mazzy Star. Yhtye julkaisi 90-luvulla kolme albumia ja yhden vuonna 2013. Vuonna 2001 Sandoval julkaisi ensimmäisen albumin nimellä Hope Sandoval & the Warm Inventions, johon kuuluu Sandovalin lisäksi My Bloody Valentine -yhtyeestä tunnettu Colm O’Ciosoig.


title: Naissielun iltahämärä

text: Naissielun iltahämärä () on vuonna 1913 valmistunut venäläinen mykkäelokuva. Jevgeni Bauerin ohjaaman melodraaman pääosaa esittää Nina Tšernova.


title: Naissielun iltahämärä

text: Hyväntekeväisyyttä harrastava Vera Dubrovskaja lähtee auttamaan köyhää Maksim Petrovia, joka raiskaa hänet. Maksimin nukahdettua Vera tappaa hänet veitsellä. Myöhemmin Vera tapaa ruhtinas Dolskin ja suostuu lopulta tämän kosintaan. Vasta häiden jälkeen Vera onnistuu kertomaan tapahtuneesta. Dolski ei ymmärrä Veran joutuneen katalan juonen uhriksi ja ajaa hänet pois.


title: Naissielun iltahämärä

text: Vuosien kuluttua Verasta on tullut kuuluisa näyttelijä. Katuva Dolski onnistuu lopulta löytämään hänet, mutta nainen ei enää rakasta miestä. Epätoivoinen ruhtinas ampuu itsensä.


title: Naissielun iltahämärä

text: Aleksandr Hanžonkovin ja Pathén yhteisyrityksen tuottama "Naissielun iltahämärä" on Jevgeni Bauerin ensimmäinen ohjaustyö. Siinä on jo nähtävissä ohjaajan tyylille ominaisia piirteitä: näyttävä syvyyssuuntainen lavastus, valon ja varjon leikki, kaksoisvalotuksella tai väliteksteillä luodut sivujuonet ja takaumat sekä vasta paljon myöhemmin kehittynyt rytmikäs leikkaus. Elokuva sisältää myös yhden varhaisimmista kamera-ajoista.


title: Naissielun iltahämärä

text: Harhaanjohtavasti nimetty "Naissielun iltahämärä" on valmistumisajalleen harvinainen naisen kasvutarina. Vastakkaisiin yhteiskuntaluokkiin kuuluvan kahden miehen pettämä nainen saavuttaa siinä taloudellisen riippumattomuuden ja kasvaa samalla miesten omaisuudesta henkisesti itsenäiseksi toimijaksi.


title: Naissielun iltahämärä

text: Aikalaiskommenteissa elokuvan juonta pidettiin epäuskottavana, mutta toisaalla kiitettiin sen näyttelijäsuorituksia. Ruotsissa "Naissielun iltahämärä" joutui sensuurin kieltämäksi.


title: Mambait

text:
Mambait ovat tetumien jälkeen toiseksi suurin etninen ryhmä Itä-Timorissa. Portugalilaiset kutsuivat heitä nimellä maubere. Maubere tai Mau Bere on yleinen miehen etunimi Mambaiden keskuudessa.
Pyöreät talot, joissa on kartiomaiset katot ovat mambaiden tyypillisiä asuntoja. Mambait viljelevät riisiä, maissia ja juureksia.1.http://www.statistics.gov.tl/category/publications/census-publications/2015-census-publications/volume-2-population-distribution-by-administrative/4-language/


title: Mambait

text: 2.Elizabeth G. Traube (2011). Andrew McWilliam & Elizabeth G. Traube, ed. Land and Life in Timor-Leste: Ethnographic Essays. ANU E Press. p. 119. ISBN 19-218-6260-2.


Mambait


title: Mambait

text: 6.Asian survey, University of California Press, 2003, Volume 43, Issues 4-6, p. 754


title: Sveitsiläiset

text: Sveitsiläiset (, , , ) ovat Sveitsin asukkaita. Heillä voidaan tarkoittaa myös sveitsiläistä syntyperää olevia ihmisiä.


title: Sveitsiläiset

text: Heinäkuun 2017 arvion mukaan sveitsiläisiä oli 8 236 303.


title: Klemens Maria Hofbauer

text: Pyhä Klemens Maria Hofbauer C.Ss.R. (26. joulukuuta 1751 Tasswitz, Määri, nykyinen Tšekin tasavalta – 15. maaliskuuta 1820, Wien, Itävalta) oli määriläinen pappi, redemptoristi, saarnaaja, pyhimys sekä Wienin apostoli ja kaupungin suojeluspyhimys. Pyhimystä kunnioitetaan redemptoristisääntökunnan kanssaperustajana pyhän Alphonsus Maria Liguorin rinnalla. Autuas paavi Pius IX julisti hänet kunnianarvoisaksi 14. toukokuuta 1876, paavi Leo XIII julisti hänet autuaaksi 29. tammikuuta 1888 ja pyhä paavi Pius X julisti hänet pyhimykseksi 20. toukokuuta 1909. Sama paavi Pius X julisti miehen Wienin suojeluspyhimykseksi vuonna 1914. Hänen muistopäiväänsä vietetään 15. maaliskuuta. Muita Klemens-nimisiä pyhimyksiä ovat esimerkiksi pyhä paavi Klemens I, pyhä Clemens Scotus ja pyhä Klemens Aleksandrialainen, sekä Klemens-nimisiä paaveja on paavi Klemens XIV:hen asti.


title: Klemens Maria Hofbauer

text: Klemens syntyi yhdeksäntenä lapsena teurastajan perheeseen 26. joulukuuta 1751, kastettiin nimellä John ja hän toimi itse teurastajana vuoteen 1780. Pyhimyksen alkuperäinen määriläinen sukunimensä Dvorak vaihtui aikanaan saksalaiseen Hofbaueriin. Hänen isänsä kuoli lapsen ollessa 6-vuotias. Mies tunsi kutsumuksen pappeuteen, mutta hänen perheensä oli liian köyhä kustantamaan hänen koulutuksensa. Hän oli palvelijana luostarissa Bruckissa vuodesta 1771 vuoteen 1775 ja eli sen jälkeen jonkin aikaa erakkona. Pyhimys teki kolme pyhiinvaellusta Roomaan, kolmannen aikana hän liittyi redemptoristeihin lisäten nimeensä nimen Marie, sekä löysi tukijoita, jotka suostuivat maksamaan hänen koulutuksensa. Hän kouluttautui Wienin yliopistossa, vihittiin papiksi 1785 ja valtuutettiin perustamaan redemptoristiluostareita Pohjois-Eurooppaan. Hän meni Varsovaan, saarnaasi, rakensi orpokoteja ja kouluja, ja lisäsi redemptoristien läsnäoloa kaupungissa, kunnes Napoleon tukahdutti kaikki uskonnolliset instituutiot ja Klemens vangittiin 1808. Klemens vietti loppuelämänsä Wienissä ja kuoli 15. maaliskuuta, 1820.


title: Rahmon Nabijev

text: Rahmon Nabijev (1930 – 10. huhtikuuta 1994) oli entinen kommunisti ja Tadžikistanin presidentti marraskuusta 1991 syyskuuhun 1992, jolloin hänet pakotettiin eroamaan. Sen jälkeen hänen joukkonsa ja islamilainen oppositio taistelivat vallasta ja puhkesi sisällissota.


title: Johanneksen evankeliumin 3. luku

text: Johannes 3 on kolmas luku Johanneksen Evankeliumissa kristittyjen Raamatun Uudessa Testamentissa. Baptisti-saarnaaja Charles Spurgeon sanoi tästä luvusta, että se on luku, jonka hän valitsisi "lukea kuolevalle miehelle, joka ei tunne evankeliumia, sopivimpana vaihtoehtona tällaisessa tilanteessa".


title: Johanneksen evankeliumin 3. luku

text: Luvun ensimmäinen osa alkaa, kun Nikodemos, jonka on sanottu olleen  hallitsevan neuvoston jäsen, tulee yöllä puhumaan Jeesuksen kanssa, jota hän kutsuu Rabbiksi. Kun otetaan huomioon Jeesuksen "ihmeteot", Nikodemos ja muut, ("me"; Joh. 3:2) ovat panneet merkille, että Jeesus on "Jumalan lähettämä opettaja". Ei ole selvää, kenelle Nikodemos puhuu – "Opettaja, jotkut meistä ovat puhuneet ..." – mutta monet kommentaattorit ovat päätelleet tapaamisen ajankohdasta, että Nikodemos tuli yksin, yksityisesti, "hänen neuvostoveljiensä häpeän ja pelon kautta", häpeä mahdollisesti johtui siitä, että "ollessaan Israelin opettaja, [hän ei halunnut], että hänen tulkittaisiin menevän hakemaan oppia toiselta". Metodisti-kirjailija Joseph Benson toteaa, teologi Daniel Whitbyn tulkinnan tuella, että "Fariseukset ja hallitsijat tiesivät Kristuksen olevan Jumalan lähettämä opettaja".


title: Johanneksen evankeliumin 3. luku

text: Vastauksessaan Jeesus julisti: "minä sanon teille totuuden, kukaan ei voi nähdä Jumalan valtakuntaa, ellei hän ole syntynyt ylhäältä, tai syntynyt uudelleen." Kreikan kielen sana ἄνωθεν voidaan kääntää joko "uudelleen" tai "ylhäältä". King James Version -raamatunkäännös, English Standard Version -raamatunkäännös ja New International Version -raamatunkäännös sanovat kaikki "syntynyt uudelleen", kun taas raamatunkäännökset New Revised Standard Version ja Young´s Literal Translation molemmat käyttävät "syntyä ylhäältä": molemmilla on tekstihuomautus "syntynyt uudelleen". Nikodemoksen vastaus, "Miten joku voi syntyä, kun he ovat vanhoja? Varmasti he eivät voi tulla toisen kerran heidän äitinsä kohdusta syntymään!" heijastaa ymmärrystä siitä, että Jeesus puhuu toisesta syntymästä. Sitten Jeesus puhuu siitä, mitä merkitsee olla uudestisyntynyt ja mikä on tie taivaaseen. "Minä sanon teille totuuden, kukaan ei voi tulla Jumalan valtakuntaan, ellei hän ole syntynyt vedestä ja Hengestä. Liha synnyttää lihaa, mutta Henki synnyttää hengen." (Joh. 3:5-6) Jeesus puhuu itsestään Ihmisen Poikana ja miten usko häneen on tie iankaikkiseen elämään. Tämä on tiivistetty yhteen kuuluisimmista Raamatun kohdista, Joh. 3:16: "Sillä niin on Jumala maailmaa rakastanut, että hän antoi ainokaisen Poikansa, ettei yksikään, joka häneen uskoo, hukkuisi, vaan hänellä olisi iankaikkinen elämä." Tässä luvussa on tarkoitus osoittaa, miten tärkeää on usko Jeesukseen Jumalan poikana. Jeesus näytetään tässä jo julistamassa itsensä Messiaaksi ja säätävän Kristillisen teologian osia, toisin kuin Markuksen evankeliumi esimerkiksi, jossa Jeesus näyttää yrittävän pitää totuuden hänen jumalallisuudestaan salassa, hänen viimeiseen Jerusalemin matkaansa saakka.


title: Johanneksen evankeliumin 3. luku

text: Nikodemos esiintyy tässä, kohdassa Johanneksen evankeliumin kohdassa 7:50, ja Johanneksen evankeliumin kohdassa 19:39, ainoastaan Johanneksen evankeliumissa, että hän oli auttamassa Josef Arimatialaista hautaamaan Jeesuksen.


title: Johanneksen evankeliumin 3. luku

text: Luvun toisessa osassa Jeesus menee Juudean maahan opetuslastensa kanssa ja jää sinne kastamaan ihmisiä. Johannes Kastaja kastaa myös ihmisiä lähistöllä, Ainonissa, Salimin lähellä. Johanneksen opetuslapset kertovat Johannekselle, että Jeesus kastaa myös ihmisiä, ja näyttää siltä, että Jeesus kastaa enemmän kuin Johannes (Johannes 3:26: "kaikki menevät Hänen luokseen"). Johannes vastaa, että "Kukaan ei voi ottaa mitään, ellei sitä anneta hänelle taivaasta. Te voitte itse todistaa, että minä sanoin: 'En minä ole Messias. Minut on lähetetty kulkemaan hänen edellään.' Sulhanen on se, jolla on morsian. Mutta sulhasen ystävä seisoo hänen vieressään ja kuuntelee, mitä hän puhuu, ja iloitsee suuresti sulhasta kuunnellessaan. Niin iloitsen minäkin, ja iloni on nyt täydellinen. Hänen on tultava suuremmaksi, minun pienemmäksi." Hän päättää sanomalla: "Sillä, joka uskoo Poikaan, on ikuinen elämä, mutta joka ei tottele Poikaa, se ei pääse näkemään elämää, vaan Jumalan viha pysyy hänen yllään." Tämän jakson on tarkoitettu osoittavan, että Johannes hyväksyy Jeesuksen ylemmyyden sekä painottavan uskoa häneen tienä ikuiseen elämään/taivaaseen.


title: Johanneksen evankeliumin 3. luku

text: Johannes yritti osoittaa hänen oletettavasti juutalaiselle yleisölleen, että Johannes tiesi, että Jeesus oli Messias ja että kristinuskon kaste, ei Johanneksen ryhmän, on oikea tie Jumalan luo. Nykyään on olemassa vielä ryhmä, mandealaiset, jotka pitävät Johannesta suurimpana profeettana.


title: Johanneksen evankeliumin 3. luku

text: Raamatun kohtia Joh 3:7 ja Joh. 3:16 käytetään molempia välittämään kristillistä evankeliumia.


title: Jean-Baptiste Robert Lindet

text: Jean-Baptiste Robert Lindet (2. toukokuuta 1746 Bernay – 14. helmikuuta 1825 Pariisi) oli Ranskan vallankumouksen aikainen poliitikko.


title: Jean-Baptiste Robert Lindet

text: Ennen vallankumousta Lindet oli menestyvä asianajaja Bernayssa. Hänet valittiin edustajaksi kansalliskokoukseen vuonna 1791 ja kansalliskonventtiin vuonna 1792. Kuningas Ludvig XVI:n oikeudenkäynnin aikana hän laati lausunnon kuninkaan vastavallankumouksellisista rikoksista ja äänesti tämän kuolemantuomion puolesta. Lindet valittiin yhteishyvän valiokuntaan 6. huhtikuuta 1793. Hän kannatti vuoripuolueen ajamaa talouselämän tiukempaa kontrollia ja sai valiokunnassa päävastuun taloudellisesta suunnittelusta. Lokakuussa 1793 hänestä tuli elintarvikevaliokunnan johtaja. Hän loi lähes kaikkea maatalous- ja teollisuustuotantoa säädelleen hallintokoneiston sotatalouden ja armeijan huollon tarpeisiin. Hän tosin oletti näiden toimenpiteiden olevan vain tilapäisiä eikä kannattanut vallankumouksellista terroria.


title: Jean-Baptiste Robert Lindet

text: Lindet tuki yhteishyvän valiokunnassa usein Maximilien Robespierren kilpailijoita, mutta ei osallistunut Robespierren syrjäyttämiseen. Sitä seuranneen jakobiinivastaisen vastareaktion aikana hän kuitenkin vetäytyi yhteishyvän valiokunnasta lokakuussa 1794. Direktorion aikana Lindet nimitettiin Ranskan valtiovarainministeriksi kesäkuussa 1799, mutta hän joutui eroamaan brumairen vallankaappauksen yhteydessä saman vuoden marraskuussa. Hän kuului myös viidensadan neuvostoon vuosina 1798–1799.


title: Larry Flynt – Minulla on oikeus

text: Larry Flynt – Minulla on oikeus ("The People vs. Larry Flynt") on Miloš Formanin ohjaama kanadalais-yhdysvaltalainen elämäkertaelokuva "Hustler"-miestenlehden perustajasta Larry Flyntistä. Häntä elokuvassa esittää Woody Harrelson, ja muissa pääosissa ovat Courtney Love ja Edward Norton. Elokuvan ovat käsikirjoittaneet Scott Alexander ja Larry Karaszewski. Tarina kattaa noin 35 vuotta Flyntin elämästä, alkaen köyhästä lapsuudesta Kentuckyn maaseudulla ja huipentuen sananvapaudesta käytyyn oikeudenkäyntiin baptistipastori Jerry Falwellia vastaan.


title: Larry Flynt – Minulla on oikeus

text: "Larry Flynt – Minulla on oikeus" palkittiin Berliinin elokuvajuhlilla Kultaisella karhulla. Harrelson ja Forman saivat elokuvasta Oscar-ehdokkuudet miespääosasta ja ohjauksesta. Golden Globe -gaalassa elokuva palkittiin parhaasta käsikirjoituksesta ja parhaasta ohjauksesta, minkä lisäksi Harrelson ja Love olivat sarjoissaan ehdokkaina.


title: Larry Flynt – Minulla on oikeus

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Pierre-Louis Prieur

text: Pierre-Louis Prieur (tunnettu myös nimellä Prieur de la Marne; 1. elokuuta 1756 Sommesous, Ranska – 31. toukokuuta 1827 Bryssel, Alankomaat) oli Ranskan vallankumouksen aikainen politiikko.


title: Pierre-Louis Prieur

text: Ennen vallankumousta Prieur toimi asianajajana Châlons-sur-Marnessa. Hänet valittiin kolmannen säädyn edustajana vuoden 1789 säätyjen yleiskokoukseen, jossa hän kuului radikaaleimpiin uudistusmielisiin. Hänet valittiin myös vuonna 1792 kansalliskonventtiin, jossa hän kuului vuoripuolueen ryhmään. Prieur sai lempinimen "Crieur de la Marne", ”Marnen huutaja”. Hänet valittiin 26. maaliskuuta 1793 Yleisen turvallisuuden valiokuntaan ja 10. heinäkuuta samana vuonna Yhteishyvän valiokuntaan. Hänet lähetettiin lokakuussa 1793 erikoiskomennukselle nujertamaan vastavallankumouksellista toimintaa Bretagnen rannikkoseuduilla. Hänen perustamansa erikoistuomioistuin tuomitsi kuolemaan noin 2 900 Vendéen kapinaan osallistunutta.


title: Pierre-Louis Prieur

text: Prieuria syytettiin osallisuudesta toukokuussa 1795 kukistettuun prairialkuun 1. päivän kapinaan ja hän joutui sotaoikeuteen, mutta vapautui lokakuussa 1795 annetulla yleisellä armahduksella. Sen jälkeen hän työskenteli asianajajana Pariisissa. Prieur osallistui vuoden 1815 satapäiväisen keisarikunnan hallintoon. Restauraation myötä hänet karkotettiin vuonna 1816, sillä hän oli äänestänyt kansalliskonventissa kuningas Ludvig XVI:n kuolemantuomion puolesta.


title: Perttelin kotiseutumuseo

text: Perttelin kotiseutumuseo on Perttelin kotiseutuyhdistyksen ylläpitämä kotiseutumuseo Perttelissä Salossa. Museo toimii vuonna 1863 valmistuneessa entisessä lainamakasiinissa Perttelin kirkonkylässä Kaivolassa osoittessa Mikolantie 11. Näytteillä on muun muassa Perttelin kirkon puuveistoksia ja esinekokoelma.


title: Goibhniu

text: Goibhniu tai Goibniu oli Irlannin kelttiläisessä mytologiassa yksi kolmesta käsityön jumalasta, jotka kuuluivat Tuatha Dé Dananniin eli jumalatar Danun kansaan. Muut kaksi olivat Luchta ja Creidhne. Goibhniu oli jumalten seppä, ja merkittävin käsityön jumalista. Kaikki kolme jumalaa kutsuttiin takomaan aseita, kun Tuatha Dé Danann valmistautui Magh Tuiredhin toiseen taisteluun, taisteluun fomoreita vastaan. Jokainen jumala valmisti aseiden tietyt osat, ja Goibhniu vastasi keihäiden kärjistä ja miekkojen teristä. Goibhniun valmistamat aseet osuivat aina kohteeseensa, ja niiden isku oli joka kerralla tappava. Goibhniu surmasi fomorivakooja Ruadanin, mutta haavoittui pahasti taistelussa fomoreja vastaan, ja lääkintätaidon jumalan Dian Cechtin piti palauttaa hänen terveytensä nuoruuden lähteessä.


title: Goibhniu

text: Goibhniulla oli myös toinen rooli, tuonpuoleisen maailman pitojen isäntä. Näissä pidoissa jumala tarjoili erityistä olutta, jota juoneista tuli kuolemattomia.


title: Goibhniu

text: Goibhniun nimi on johdettu sanasta "goban", seppä. Walesissa jumalan nimi oli Govannon. Maanviljelijät tarvitsivat hänen apuaan auran vannasten puhdistuksessa.


title: Huvila kukkulalla (elokuva)

text: Huvila kukkulalla () on vuonna 2000 ensi-iltansa saanut Philip Haasin ohjaama brittiläis-yhdysvaltalainen romanttinen draamaelokuva, jonka pääosissa ovat Kristin Scott Thomas ja Sean Penn. Sivuosissa ovat muun muassa Anne Bancroft, James Fox, Jeremy Davies ja Derek Jacobi. Elokuva perustuu W. Somerset Maughamin samannimiseen pienoisromaaniin "Huvila kukkulalla" ("Up at the Villa", 1941), jonka pohjalta myös elokuvan leikkaajana toiminut Belinda Haas sovitti käsikirjoituksen.


title: Huvila kukkulalla (elokuva)

text: Elokuva sijoittuu vuoden 1938 Italiaan, Toscanan maaseudulle Firenzen ulkopuolelle. Juuri leskeksi ja rahattomaksi jäänyt englantilaisnainen Mary Panton (Kristin Scott Thomas), jonka edesmennyt aviomies tuhlasi heidän omaisuutensa uhkapeleihin ja alkoholiin, asuu varakkaan englantilaisystävänsä, Sir Edgar Swiftin (James Fox), huvilassa. Ikääntyvä Bengalin kuvernööriksi nimitettävä Sir Edgar kosii Marya, joka vastaa harkitsevansa kosintaa muutaman päivän ajan. Vaikka Mary ei rakastakaan Sir Edgaria, avioliiton kautta hän saisi paremman elämän. Mary jää yksin huvilaan, kun Sir Edgar lähtee Roomaan hoitamaan asioita. Mary tapaa eräissä juhlissa salaperäisen amerikkalaisen Rowley Flintin (Sean Penn), ja heidän välilleen syttyy odottamaton intohimon kipinä.


title: Huvila kukkulalla (elokuva)

text: "Huvila kukkulalla" kuvattiin vuonna 1998 Italian Toscanassa, jossa sen kuvauspaikkoina olivat Firenze ja Siena. Sen tuotantoyhtiöinä olivat October Films, Intermedia Films ja Mirage Enterprises.


title: Huvila kukkulalla (elokuva)

text: "Huvila kukkulalla" julkaistiin Britanniassa 14. huhtikuuta 2000 ja Yhdysvalloissa 5. toukokuuta 2000, ja sen teatterilevittäjinä olivat United International Pictures Britanniassa ja USA Films Yhdysvalloissa. Yhteensä se tuotti maailmanlaajuisesti 3 740 113 dollarin lipputulot. Suomessa "Huvila kukkulalla" ei saanut teatterilevitystä, mutta Sandrew Metronome Distribution Finland Oy julkaisi sen videolle vuonna 2000.


title: Huvila kukkulalla (elokuva)

text: "Huvila kukkulalla" on saanut elokuvakriitikoilta vaihtelevia arvioita. Rotten Tomatoes -sivuston mukaan 46 prosenttia kriitikoista on antanut elokuvalle myönteisen arvosanan 5,2/10 keskiarvolla. Keskiarvo perustuu 59 arviointiin, joista 27 oli ”tuoreita” ja 32 ”mätiä”. 1 134 käyttäjästä 35 prosenttia on antanut elokuvalle myönteisen arvosanan 3/5 keskiarvolla. Metacritic-sivuston mukaan 31 arvostelun perusteella elokuva on saanut 57 pistettä sadasta mahdollisesta. Internet Movie Databasen 2 470 käyttäjää on antanut elokuvalle keskiarvon 6/10. Yhdysvaltalainen elokuvakriitikko Roger Ebert antoi elokuvalle kolme tähteä neljästä.


title: Telefunken

text: Telefunken oli saksalainen radio- ja televisiotekniikkaan erikoistunut yritys, jonka perustivat vuonna 1903 yhdessä Siemens & Halske ja AEG. 1940-luvun alussa Siemens luopui yhteisyrityksen omistuksesta, ja Telefunkenista tuli AEG:n tytäryhtiö. Vuonna 1979 Telefunken yhdistyi AEG:n kanssa yhtiöksi nimeltä AEG-Telefunken, joka toimi 1980-luvun puoleenväliin asti, viimeksi ranskalaisen valtionyhtiön Thomson-Brandtin omistuksessa. Nykyisin Telefunkenin perinnettä jatkavat ammattiäänentoistoon keskittyvä Telefunken Elektroakustik ja turvatekniikkayritys Telefunken Security Systems, minkä lisäksi Telefunken-nimi on lisensioitavissa muidenkin elektroniikkatuotteiden tuotemerkiksi Telefunken Licences GmbH:n kautta.


title: Telefunken

text: Telefunken syntyi Saksan viimeisen keisarin Vilhelm II:n aloitteesta vuonna 1903 yhteisyrityksenä, jonka omistivat armeijalle langatonta lennätintekniikkaa kehittänyt Siemens & Halske ja samaa tekniikkaa laivastolle kehittänyt AEG. Fuusion ansiosta yritykset pääsivät keskinäisen kilpailun sijasta hyödyntämään molempien patentteja.


title: Telefunken

text: Lennätintekniikasta Telefunken laajeni nopeasti muuhunkin radiotekniikkaan. Se valmisti sekä radion lähetystoiminnassa tarvittavia laitteita että radiovastaanottimia. Yritys varusti 1900-luvun alkupuolella monien maiden radiolähetysverkot lähettimineen, studiolaitteineen ja mikrofoneineen. Suomessa muun muassa Lahden vanha radioasema (1928–1935) oli varustettu Telefunkenin tekniikalla. Yritys valmisti myös radioputkia ja muita laitteissa tarvittavia komponentteja ja oli emoyhtiönsä AEG:n rinnalla keskeisesti mukana nauhurin eli magnetofonin kehittämisessä, mikä mahdollisti etukäteen äänitetyt radiolähetykset ja mullisti äänilevytuotannon. Suomen Yleisradio oli yksi ensimmäisiä Telefunkenin magnetofoneja hankkineita radioyhtiöitä 1930-luvun lopulla, koska niitä oli tarkoitus käyttää talvisodan takia peruuntuneissa Helsingin kesäolympialaisissa 1940.


title: Telefunken

text: Vuodesta 1932 Telefunken tunnettiin myös levy-yhtiönä sen ostettua saksalaisen Ultraphonin. Vuonna 1950 Telefunken ja Decca Records yhdistivät Saksassa äänilevytoimintonsa yhtiöksi nimeltä Telefunken-Decca Schallplatten GmbH, jonka perua on yhä levymerkkinä toimiva Teldec.


title: Telefunken

text: Telefunken kehitti ja valmisti radiotekniikkaan perustuvia tietoliikennelaitteita myös muassa eri maiden postilaitoksille, poliisille, lehtitaloille ja liikenneyhtiöille rautateistä lentoliikenteeseen. Yritys sovelsi radiotekniikkaa myös tutkien kehittämiseen.


title: Telefunken

text: Kuluttajille Telefunken valmisti radiovastaanottimia, nauhureita, levysoittimia ja muita äänentoistolaitteita sekä televisioita. Radiot ja vahvistimet olivat 1960-luvulle asti putkitekniikkaan perustuvia, kunnes Telefunkenin Bajazzo-transistoriradioista tuli nopeasti matkaradioiden laadukkaimpiin kuuluvia. Telefunken toi ensimmäisenä markkinoille PAL-värijärjestelmällä toimivan väritelevision. Suomen markkinoille tv-vastaanottimia Telefunken-merkillä teki myös Oy Lohja Ab vuodesta 1975 alkaen oman Finlux-merkkinsä rinnalla.


title: Telefunken

text: Vuonna 1983 konkurssin partaalla ollut AEG myi tappiollisen Telefunkenin ranskalaiselle valtionyhtiölle Thomson-Brandtille. Tuolloin Telefunkenilla oli noin 3 500 työntekijää Braunschweigissa, Hannoverissa ja Cellessä. Myöhemmin Telefunken myytiin yhdysvaltalaiselle Tech Sym -yhtiölle ja Telefunken-televisiomerkki turkkilaiselle Profilo Telralle, joka oli tuolloin Euroopan suurin televisiovalmistaja. Vuonna 2009 Telefunken USA -yhtiön nimeksi muutettiin Telefunken Elektroakustik, ja se jatkaa muun muassa radioputkien ja mikrofonien tuotantoa.


title: Roni Mäkinen

text: Roni Mäkinen on suomalainen ääninäyttelijä. Hän on eniten tunnettu Daltonit-lastenohjelman vartijan Emmettin ääninäyttelystä.


title: Claude-Antoine Prieur-Duvernois

text: Claude-Antoine Prieur-Duvernois (myös nimellä Prieur de la Côte-d’Or; 2. joulukuuta 1763 Auxonne – 11. elokuuta 1832 Dijon) oli ranskalainen kreivi, sotilas ja poliitikko. Hänet tunnetaan erityisesti Ranskan aseteollisuuden menestyksekkäästä järjestämisestä vallankumoussotien alkuvaiheessa.


title: Claude-Antoine Prieur-Duvernois

text: Vallankumouksen puhjetessa vuonna 1789 Prieur-Duvernois oli pioneerijoukkojen luutnantti Ranskan armeijassa. Hänet ylennettiin huhtikuussa 1791 kapteeniksi ja valittiin saman vuoden lokakuussa edustajaksi kansalliskokoukseen. Hänet valittiin myös vuonna 1792 kansalliskonventtiin. Hän joutui kesäkuussa 1793 Caenissa vastavallankumouksellisten kapinallisten vangiksi ja vapautui vasta pari kuukautta myöhemmin. Prieur-Duvernois kutsuttiin Ranskaa tosiasiassa hallinneeseen Yhteishyvän valiokuntaan 14. elokuuta 1793 yhdessä upseeriystävänsä Lazare Carnot’n kanssa. Carnot otti valiokunnassa harteilleen sotilasoperaatioiden suunnittelun, Prieur-Duvernois varusteluasiat. Hän uudelleenjärjesti aseiden ja ammusten valmistuksen valtion alaisuuteen ja käytti hyväkseen eturivin insinöörien ja oppineiden neuvoja. Vaikka Prieur-Duvernois’n toimet lisäsivät valtion vaikutusvaltaa talouselämässä, hän piti niitä vain tilapäisinä ratkaisuina eikä lämmennyt alempien yhteiskuntaluokkien vaatimille sosiaalisille uudistuksille.


title: Claude-Antoine Prieur-Duvernois

text: Prieur-Duvernois tuki Carnot’ta valtataistelussa Maximilien Robespierrea vastaan, mutta ei osallistunut Robespierren syrjäyttämiseen. Sitä seuranneen jakobiinien vastaisen poliittisen vastareaktion yhteydessä hän joutui eroamaan yhteishyvän valiokunnasta lokakuussa 1794. Vuosina 1795–1798 hän oli viidensadan neuvoston jäsenenä. Prieur-Duvernois palasi vuoden 1799 brumairen vallankaappauksen jälkeen armeijaan evertiksi, mutta vetäytyi myöhemmin palveluksesta. Sen jälkeen hän omisti tapettitehtaan Pariisissa. Napoleonin hallinto antoi hänelle kreivin arvon vuonna 1808 ja myönsi hänelle eläkkeen vuonna 1811.


title: Claude-Antoine Prieur-Duvernois

text: Metrijärjestelmän käyttöönotto Ranskassa vuonna 1795 oli suurelta osin Prieur-Duvernois’n ansiota. Hän oli myös yksi École Polytechnique -sotilaskoulun perustajista.


title: Longboat Key

text: Longboat Key on kaupunki Sarasotan ja Manateen piirikunnissa, Floridan osavaltiossa, Yhdysvalloissa. Se sijaitsee Longboat Key -saarella, Sarasotan lahden ja Meksikonlahden välillä. Kaupungin väkiluku oli vuoden väestönlaskennassa 6 888. Longboat Key sai kaupunkioikeudet 1955.


title: Little Italy

text: Little Italy (suom. Pikku-Italia) on etnisesti italialaisen väestön asuttama kaupunginosa ei-italialaisessa yhteisössä. "Little Italy" -termiä käytettiin ensimmäisen kerran New Yorkissa 1880-luvulla ja se levisi nopeasti median ja populaarikulttuurin kautta.


title: Kallion terveysasema

text: Kallion terveysasema oli Helsingin Kallion kaupunginosan Linjojen osa-alueella, Kallion virastotalon yhteydessä toiminut kaupungin terveysasema. Terveysaseman toiminta päättyi, kun kaupunki siirsi kunnallisten Herttoniemen, Kallion ja Vallilan terveysasemien palvelutarjonnan helmikuun 5. päivänä 2018 toimintansa aloittaneeseen Kalasataman terveys- ja hyvinvointikeskukseen.


title: Kallion terveysasema

text: Kallion virastotalon (1965) suunnitelivat Heikki ja Kaija Siren.


title: Final Space

text: Final Space on vuonna 2018 alkanut yhdysvaltalainen avaruusoopperaa ja huumoria yhdistelevä animaatiosarja. Sen on luonut YouTubessa sketsivideoilla tutuksi tullut Olan Rogers.


title: Final Space

text: Sarjan pilottijakso julkaistiin 15. helmikuuta 2018 Reddit-palvelun kautta ja myöhemmin samana päivänä kaksi ensimmäistä jaksoa julkaistiin TBS:n verkkosivuilla. Ensimmäiset jaksot esitettiin myös TBS:n sisarkanavalla TNT:llä 17. helmikuuta 2018. "Final Spacen" esittäminen alkoi Yhdysvalloissa TBS:n kanavalla 26. helmikuuta 2018. Suomessa sarjaa esittää Netflix.


title: Final Space

text: TBS ilmoitti tilanneensa 13–jakson pituisen toisen tuotantokauden toukokuussa 2018.


title: Final Space

text: Sarjan animointi tehdään Yhdysvalloissa Los Angelesissa ShadowMachinen studiolla ja Kanadan Torontossa Arc Productions studiolla.


title: Final Space

text: Sarjan alku tapahtui vuonna 2010 kun Olan Rogers julkaisi "Gary Space" nimeä kantavan pilottijakson YouTube–sivuillaan. Kolmen jakson jälkeen Rogers kertoi hänen ja animaatioartisti Dan Brownin olevan liian kiireellisiä sarjan jatkamiseen. Toukokuussa 2013 Rogers ilmoitti palaavansa "Gary Space" -projektin pariin. Seuraava päivitys "Gary Space" sarjaan tuli vuonna 2015, kun Rogers ilmoitti aiheista saada se Cartoon Networkin sarjoihin.


title: Final Space

text: Helmikuussa 2016 Rogers kertoi YouTube-videolla vaihtaneensa sarjan nimeksi "Final Space". Sarjan pilottijakso julkaistiin Rogersin YouTube–kanavalla 5. huhtikuuta 2016. Jakso osui Conan O’Brienin silmään ja hän pyysi Rogeria esittämään sarjaa TBS:lle.


title: Final Space

text: Lopulta sarjan esitysoikeuksista kilpailivat TBS:n lisäksi Comedy Central, Fox, YouTube, FX ja Fullscreen.


title: Final Space

text: Toukokuussa 2018 TBS vahvisti tilanneensa 13–jakson pituisen toisen tuotantokauden. Rogers on kertonut toisen kauden julkaisun tapahtuvan vuoden 2019 alkupuolella.


title: Asfalttiprinssi

text: Asfalttiprinssi on suomalaislaulaja Hectorin vuonna 1973 julkaistu musiikkikappale, joka julkaistiin hänen albumillaan "Herra Mirandos" sekä ”Olen hautausmaa” -singlen b-puolena. Kappaleen sävelsi ja sanoitti Hector itse ja sovittivat Matti ja Pirjo Bergström.


title: Asfalttiprinssi

text: Hector on kuvaillut kappaletta aikansa tuotteeksi sekä hauskaksi. Hän ei kuitenkaan arvosta kappaletta tuotannossaan kovinkaan korkealle, vaan hän kokee, että kappaletta tehdessä hänen kykynsä ilmaista itseään musiikillisesti oli vasta kehitysvaiheen alussa. Laulun sanoitusta Hector pitää naiivina, ja naiivius sulautui musiikkiin mukaan. ”Asfalttiprinssi” oli hänen mukaansa kappale muiden joukossa aikakaudella, jolloin hän teki lauluja jatkuvasti. Hector ei myöskään ole esittänyt kappaletta kuin yhdellä kiertueella, johtuen lähinnä tuuban varaan tehdystä sovituksesta sekä saksofonisektiosta. Kappaleessa tuuba soittaa samat soinnut basson kanssa.


title: Asfalttiprinssi

text: Kappaleessa mainittava Sipoon kirkko viittaa Helsingissä Humalistonkadun ja Mannerheimintien kulmassa sijainneeseen jugendrakennukseen. Kappaletta tehdessä sen purkamisesta oli jo tehty päätös, mutta lopulta se purettiin vasta kappaleen julkaisun jälkeen. Hectorin mukaan kappaleessa on sanomaa, koska hänen mukaansa rakennus purettiin siksi, että Helsingin kaupunki ei pitänyt siitä huolta. ”Asfalttiprinssissä” Hector halusi tehdä kunniaa Töölön rakennustaiteelle. Laulussa mainitaan myös Hectorille puolituttuja todellisia henkilöitä, tosin ”Laineen Pirkko” on todellisuudessa ”Laineen Timppa”, joka asui lähistöllä, Linnankoskenkadulla. Sanoituksessa mainitaan myös aikakaudelle tyypillisiä asioita, kuten Batman, salkkumiehet ja Hullujussi-yhtye.


title: Asfalttiprinssi

text: ”Asfalttiprinssi” julkaistiin vuonna 1973 Hectorin "Herra Mirandos" -albumin kolmantena kappaleena sekä ”Olen hautausmaa” -singlen b-puolena.


title: Yhdystie 42001

text: Yhdystie 42001 on paikallisluokan yhdystie Salossa. Tie jäljittelee vanhaa valtatie 1:tä ennen Salon ohikulkutien rakentamista 1970. Kyseisellä ohikulkutiellä kulkee nykyään valtatien 1 rinnakkaistie seututie 110. Tie alkaa Salon Amfeltin kaupunginosasta. Amfeltista matka jatkuu Salon Hermanniin ja tie päättyy Salon Pahkavuoreen.


title: Stora

text: Stora, aiemmin Stora Kopparbergs Bergslags AB, oli ruotsalainen metsäteollisuusyhtiö, joka yhdistyi Enson kanssa Stora Ensoksi. Stora oli aiemmin kaivosyhtiö, mutta kaivostoiminta tuhat vuotta vanhassa Falunin Stora Kopparberg -kaivoksessa lopetettiin 1992 malmivarojen ehdyttyä.


title: Where Did Our Love Go

text: Where Did Our Love Go on yhdysvaltalaisen tyttöbändin The Supremesin toinen studioalbumi, jonka Motown-levy-yhtiö julkaisi vuonna 1964. Albumi sisältää useita yhtyeen hittejä vuosilta 1963 ja 1964. "Where Did Our Love Go" sisältää yhtyeen ensimmäiset Billboard Hot 100 -singlelistan ykköset, ”Where Did Our Love Go”, ”Baby Love” ja ”Come See About Me” kuin myös heidän heidän ensimmäisen top 40 -hitin ”When the Lovelight Starts Shining Through His Eyes” sekä singlet ”A Breathtaking Guy” ja ”Run, Run, Run”.


title: Where Did Our Love Go

text: "Where Did Our Love Go" sijoittui Billboard 200 -albumilistan 2. sijalle ja "Billboardin" Top R&B Albums -albumilistan 1. sijalle.


title: Where Did Our Love Go

text: Kaikki kappaleet san. Holland–Dozier–Holland ellei toisin mainita.


title: Capital Letters

text: Capital Letters on yhdysvaltalaislaulaja Hailee Steinfeldin sekä yhdysvaltalaistuottaja BloodPopin kappale. Sen ovat sanoittaneet Steinfeld, BloodPop, Raye, Andrew Jackson, Ellie Goulding ja Ely Weisfeld. Kappaleen tuotannosta vastasivat puolestaan BloodPop ja Benjamin Rice. Kappaleen julkaisivat Universal Studios sekä Republic Records elokuvan "Fifty Shades Freed" soundtrack-albumin toisena singlenä 12. tammikuuta 2018.


title: Bobi Tomaatti

text: Bobi Tomaatti (engl. "Bob the Tomato") on yksi yhdysvaltalaisen Popsikkaat-animaatiosarjan päähenkilöistä. Hänet loi Phil Vischer vuonna 1992. Hahmon luomisella oli tarkoitus kertoa lapsille kristillisestä kulttuurista. Popsikkaiden suomenkielisessä versiossa Bobille äänen antaa Antti Pääkkönen.


title: Bobi Tomaatti

text: Bobi on pyöreä tomaatti. Hän asuu Popsikkalassa keltaisella keittiön tasolla yhdessä parhaan ystävänsä Lari Kurkun kanssa. Hän kertoo Popsikkaiden jaksoissa lapsille Raamatun tarinoita. Bobi esitetään lähes aina ystävällisenä, mutta myös vakavaluonteisena hahmona. Hän ei ole myöskään yhtä leikkimielinen kuin Lari. Bobin hermot menevät silloin tällöin, mutta pohjimmiltaan hän on rauhallinen ja mukava.__SISLUETTPAKOTUS__


title: Toulousen William

text: Autuas Toulousen William (n. 1297 Toulouse, Ranska – 18. toukokuuta 1369 Toulouse, Ranska) oli roomalaiskatolinen ranskalainen augustinolainen pappi, aatelinen, eksorsisti, hengellinen ohjaaja sekä hyvä saarnaaja. Hän liittyi augustinolaisluostariin 19-vuotiaana ja sittemmin omisti itsensä saarnaamiselle, josta hän tuli tunnetuksi ja kunnioitetuksi, sekä sai monia muita liittymään uskonnolliseen elämään. Mies kuoli pyhimyksenä pidettynä 18. toukokuuta 1369 Toulousessa luonnollisista syistä, haudattiin luostarinsa Saint'Etiennen hautausmaalle, monia ihmeitä raportoitiin hänen haudaltaan ja lopulta hänen jäämistönsä siirrettin pyhän Maria Magdaleenan kappeliin, jossa hänellä oli tapana viettää pyhää messua. Ensimmäinen hänestä kirjoittanut oli hänen kanssakansalaisensa Nicola Bertran, paavi Leo XIII julisti hänet autuaaksi 1893 ja hänen juhlapäivänsä on 18. maaliskuuta. Hän on toistaiseksi ainoa ranskalainen augustinolainen veli, joka on julistettu autuaaksi katolisessa kirkossa. Muita William-nimisiä miehiä, jotka on julistettu pyhäksi tai autuaaksi ovat esimerkiksi pyhä William Fitzherbert, autuas William Lacy ja autuas William Filby.


title: Lari Kurkku

text: Lari Kurkku (engl. "Larry the Cucumber") on yksi Popsikkaat-animaatiosarjan päähenkilöistä. Hänet loi yhdysvaltalainen Phil Vischer vuonna 1991.


title: Lari Kurkku

text: Lari kertoo sarjassa lapsille Raamatun tarinoita yhdessä Bobi Tomaatin kanssa. Hänet esitetään usein humoristisena ja leikkimielisenä, toisin kuin Bobi. Lari asuu keltaisella keittiön tasolla Popsikkalassa. Hänellä on myös alter ego, supersankari Ihmelari. __SISLUETTPAKOTUS__


title: Breathe (Jax Jonesin kappale)

text: Breathe on brittiläisen DJ-tuottaja Jax Jonesin kappale, jolla vierailee myös norjalaislaulaja Ina Wroldsen. Sen julkaisi Polydor Records singlenä 1. joulukuuta 2017. Kappaleen ovat sanoittaneet Timucin Aluo, Fred Gibson, Uzoechi Emenike, Wroldsen sekä William Clarke ja sen tuotannosta vastasivat Jones sekä Mark Ralph. Kappale pääsi Britannian singlelistalla parhaimmillaan sijalle seitsemän, Irlannissa sijalle neljä ja Skotlannissa sijalle viisi.


title: Something Just Like This

text: Something Just Like This on yhdysvaltalaisen musiikkiduo The Chainsmokersin ja brittiläisen rock-yhtye Coldplayn kappale. Kappale julkaistiin The Chainsmokersin Memories...Do Not Open-debyyttistudioalbumin toisena sekä Coldplayn kolmannentoista EP-levyn, Kaleidoscopen ensimmäisenä singlenä 22. helmikuuta 2017. "Something Just Like This" valittiin tunnuskappaleeksi. Kappale oli ehdolla Grammylle 60:ssa vuotuisessa Grammy-palkintogaalassa kategoriassa "Paras Pop Duo/Ryhmäesitys".


title: Something Just Like This

text: "Something Just Like This" oli kaupallisesti valtava menestys noustuaan singlelistan kärkeen Belgiassa (Flanderi), Latviassa, Libanonissa, Malesiassa, Puolassa sekä muutamalla Yhdysvaltain Billboard-listalla. Lisäksi kappale nousi viiden parhaan joukkoon Australiassa, Belgiassa (Vallonia), Brasiliassa, Irlannissa, Iso-Britanniassa, Italiassa, Itävallassa, Kanadassa, Norjassa, Portugalissa, Ruotsissa, Saksassa, Slovakiassa, Sloveniassa, Sveitsissä, Tanskassa, Tsekissä, Unkarissa, Uudessa-Seelannissa sekä Yhdysvaltain Billboard Hot 100-listalla. Muun muassa Yhdysvalloissa kappaletta myytiin vuonna 2017 yhteensä 1 348 000 kopiota, joka teki siitä kyseisessä valtiossa vuoden 2017 kuudenneksi myydyimmän kappaleen. Striimaukset mukaanluettuna kappaletta myytiin jopa yli neljä miljoonaa kopiota.


title: Evert von Konow

text: Thor Alfred Evert von Konow (20. elokuuta 1868 Utsjoki – 19. toukokuuta 1970 Helsinki) oli suomalainen maanviljelysneuvos ja Mustialan maamiesopiston johtaja. Hän kuului von Konow -sukuun.


title: Evert von Konow

text: Von Konowin vanhemmat olivat Utsjoen kirkkoherra, rovasti Evert Brynolf von Konow (1830–1889) ja Elin Lovisa Victorina Rönnbäck. Hän pääsi ylioppilaaksi Kuopion lyseosta 1889 ja valmistui agronomiksi Mustialasta 1892.


title: Evert von Konow

text: Von Konow oli vt. opettajana Mustialassa 1892–1894, sitten kahdeksan vuoden ajan opettajana Harjun maanviljelys- ja maamieskoulussa Virolahdella ja pari vuotta Pellervo-seuran palveluksessa. Hän perehtyi kotieläinhoitoon ja meijeritalouteen tekemillään ulkomaanmatkoilla. Von Konow toimi Mustialan maamiesopistossa lehtorina 1908–1931 ja opiston johtajana 1907–1929. Hän oli sitten Maakiinteistöpankin agronomina 1932–1937. Von Konow sai maanviljelysneuvoksen arvonimen 1929.


title: Evert von Konow

text: Evert von Konow oli naimisissa 1895–1958 Naema Aurora Rosbergin (k. 1958) kanssa.


title: Hymn for the Weekend

text: Hymn for the Weekend on brittiläisen rock-yhtye Coldplayn kappale, joka sisältää myös yhdysvaltalaislaulaja Beyoncén esittämiä kreditoimattomia sanoja. Kappaleen julkaisivat Parlophone sekä Atlantic Records yhtyeen seitsemännen, "A Head Full of Dreams"-studioalbumin toisena singlenä 25. tammikuuta 2016. Kappaleen ovat sanoittaneet Coldplayn jäsenet ja sen tuotannosta vastasivat Rik Simpson, Avicii, Digital Divid ja Stargate.


title: Hymn for the Weekend

text: "Hymn for the Weekend" saavutti Britannian singlelistalla parhaimmillaan listan kuudennen sijan ja se on päässyt kahdenkymmenen parhaan joukkoon muun muassa Belgiassa, Espanjassa, Irlannissa, Italiassa, Itävallassa, Ranskassa, Ruotsissa ja Sveitsissä. Yhdysvalloissa kappale pääsi Seebin remix-version julkaisun jälkeen Billboard Hot 100-listan sijalle 25. Kappaleeseen liittyvä musiikkivideo julkaistiin 29. tammikuuta 2016. Videolla nähdään Coldplay ja Beyoncé lukuisissa kaupungeissa ympäri Intiaa. Videolla esiintyy myös Intian Bollywoodin näyttelijä Sonam Kapoor lyhyessä roolissa.


title: Gunnar Källström

text: Karl Gunnar Källström (26. kesäkuuta 1908 Turku, Suomen suuriruhtinaskunta – 23. tammikuuta 1972 Helsinki) oli suomalainen kilpapurjehtija.


title: Gunnar Källström

text: Airisto Segelsällskapia edustanut Källström kilpaili Helsingin kesäolympialaisissa 1952, missä hän sijoittui Finnjollissa 19:nneksi. Vuoden 1955 MM-kilpailuissa hän sijoittui viidenneksi. Källström voitti himmeämpiä mitaleita Pohjoismaiden-mestaruuskilpailuista ja vuosina 1953–1956 Suomen mestauuden.


title: Gunnar Källström

text: ”Källan” Källström toimi Suomen Purjehtijainliiton ensimmäisenä toiminnanjohtajana vuosina 1967–1972. Hän kuoli Helsingissä 63-vuotiaana 23. tammikuuta 1972.


title: Liechtensteinilaiset

text: Liechtensteinilaiset ovat saksan kieltä puhuva germaaninen etninen ryhmä, joka asuu Liechtensteinissa.


title: Liechtensteinilaiset

text: Heinäkuun 2017 arvion mukaan liechtensteinilaisia oli 38 244.


title: Danny Batth

text: Danny Tanveer Batth (s. 21. syyskuuta 1991 Brierley Hill) on englantilainen jalkapalloilija, pelipaikaltaan keskuspuolustaja, joka edustaa Englannin Valioliigassa pelaavaa Wolverhampton Wanderersia ja on joukkueensa kapteeni.


title: Madame Mustikka

text: Madame Mustikka (engl. "Madame Blueberry)" on kuvitteellinen henkilö yhdysvaltalaisessa Popsikkaat-animaatiosarjassa. Madame esiintyi ensimmäisen kerran jaksossa "Madame Mustikka", jossa Madame oli surullinen, kun hänellä oli "liian vähän" tavaraa. Myöhemmin Madame on tunnettu Popsikkalan pormestarina.


title: Madame Mustikka

text: Madame on pyöreä, jokseenkin luumua muistuttava mustikka. Hänellä on tummat, pitkät hiukset sekä oranssi päähine, jossa koristekukka. Madame esiintyy myös muutamassa Ihmelari-jaksossa. Kun Popsikkala oli vaarassa tuhoutua jaksossa "Ihmelari ja Juorukki", Madame neuvoi Ihmelaria puhelimessa selvittämään Juorukin aikeet.


title: Eric Fabricius (kilpapurjehtija)

text: Eric Fabricius (6. joulukuuta 1901 Turku, Suomen suuriruhtinaskunta – 20. heinäkuuta 1969 Tammisaari) oli suomalainen kilpapurjehtija.


title: Eric Fabricius (kilpapurjehtija)

text: Helsingfors Segelsällskapia edustanut Fabricius kilpaili Helsingin kesäolympialaisissa 1952, missä hän sijoittui Louhi-veneluokassa 14:nneksi yhdessä Bror Johanssonin ja Leonid Nagornoffin kanssa. Fabricius saavutti palkintosijoja Helsingin, Turun ja Hangon regatoissa.


title: Sveitsinranska

text: Sveitsinranska () viittaa Sveitsin ranskankielisellä Romandien alueella puhuttavaan ranskan kieleen. Ranska on yksi Sveitsin virallisista kielistä saksan, italian ja retoromaanin ohella.


title: Sveitsinranska

text: Vuoden 2015 arvion mukaan noin 22,7 prosenttia sveitsiläisistä puhuu ranskaa äidinkielenään.


title: Transantarktiset vuoret

text: Transantarktiset vuoret on Etelämantereella sijaitseva vuorijono, joka jakaa Etelämantereen itä-länsi-suunnassa kahtia. Se koostuu sedimenttikivestä ja ulottuu lähes keskeytymättä Victorianmaan Kap Adaresta Coatsin maalle. Vuorijono ei ole yhtenäinen, vaan se koostuu lukuisista nimetyistä vuoristoista, jotka on usein jaettu vielä pienempiin osiin.


title: Transantarktiset vuoret

text: Ensimmäisen kerran vuorijonon havaitsi James Clark Ross vuonna 1841, jolloin se nimettiin hänen mukaansa Rossin jäähyllyksi. Ensimmäisen kerran vuoret ylitti Discoveryn etelänaparetkikunta vuosina 1901–1904.


title: Transantarktiset vuoret

text: Vuorijono on yhteensä 3500 kilometriä pitkä ja se ulottuu aina Rossinmereltä Weddellinmerelle saakka. Se on koko Etelämantereen pituinen, mistä se on saanut nimensäkin. Transantarktiset vuoret on myös yksi maailman pisimpiä vuorijonoja. 100–300 km levyinen vuorijono muodostaa rajan Itä-Etelämantereen ja Länsi-Etelämantereen välillä. Vuorijono on kiinnittynyt koko sen itäisen pallonpuoliskon puoleltaan Itä-Etelämantereen mannerjäätikköön, kun taas läntisen pallonpuoliskon puolella se yhtyy niin Rossinmereen, McMurdonlahteen, Rossin jäähyllyyn kuin Länsi-Etelämantereen mannerjäätikköönkin.


title: Transantarktiset vuoret

text: Pingviinit, hylkeet ja merilinnut asuttavat Rossinmeren rantaviivaa Victorianmaalla, kun taas elämä vuorijonon sisäosissa rajoittuubakteereihin,jäkäliin, leviin ja sieniin. Ennen Etelämantereella kasvoi runsaasti metsää ja muun muassa australianwollemiaa ja etelänpyökkiä. Gondwanan hajottua ilmasto alkoi kuitenkin vähitellen viiletä, jolloin puut katosivat. Uskotaan, että Etelämantereen viimeiset puut sijaitsivat Transantarktisilla vuorilla.


title: Ranskan Florida

text: Ranskan Florida () oli ranskalaisten hugenottikolonialistien perustama siirtomaa nykyisen Floridan alueelle. Siirtomaa oli olemassa vuodesta 1562 vuoteen 1565.


title: Bror Johansson

text: Bror Einar Johansson (15. lokakuuta 1921 Helsinki – 18. maaliskuuta 2009 Helsinki) oli suomalainen kauppaneuvos, diplomi-insinööri, johtaja ja kilpapurjehtija.


title: Bror Johansson

text: Johansson kirjoitti ylioppilaaksi vuonna 1941 ja ilmoittautui heti vapaaehtoisena jatkosotaaan.


title: Bror Johansson

text: Kilpapurjehduksessa Helsingfors Segelsällskapia ja Svartbäcks Segelsällskapia edustanut Johansson kilpaili Helsingin kesäolympialaisissa 1952, missä hän sijoittui Louhi-veneluokassa 14:nneksi yhdessä Eric Fabriciuksen ja Leonid Nagornoffin kanssa. Hän saavutti palkintosijoja Hangon, Turun ja Helsingin regatoissa.


title: Bror Johansson

text: Diplomi-insinööriksi kouluttautunut Johansson työskenteli Hedengren-perheyrityksessä, jonka toimitusjohtajaksi hän nousi isänsä kuoltua vuonna 1961. Vuonna 1983 Johanssonile myönnettiin kauppaneuvoksen arvonimi. Hän jatkoi toimessa eläköitymiseensä, vuoteen 1987, asti. Johanssonin toimistusjohtaja-aikana Hedengren teki joka vuosi voitollisen tuloksen. Vuosina 1987–1999 hän toimi vielä Hedengrenin hallituksen puheenjohtajana.